1:1 Di mulana 1, madung adong Hata 1. Rap dohot Debata do Hata 1 jana 
Debata do Hata 1. 2 Mamungka sian mulana rap dohot Debata do Ia. 3 
Sasudena do dijadihon markite-hite Ia, Jana sian sasude na adong, 
sangkamata pe nada adong na nijadihon, so marhite sian la. 4 Mual ni 
ngolu do Hata 1, “MUAL NI NGOLU DO HATA I: Sanga,, sude na 
nitompa, mangolu dibagasan na sada dohot Hata 1. jana ngolu i ma na 
mangalehen sinondang tu jolma. 5 Marsinondang do na torang 1 di 
hagolapan, jana nada tarintopi hagolapan 1 na torang 1. 6 Ro ma halak na 
niutus ni Debata, si Johannes goarna. 7 Na manyaksihon taringot tu na 
torang 1 do na niharohonnia, anso sudena halak porsaya. 8 Nada ia sandiri 
tutu na torang 1, hum na manyaksihon do ia taringot tusi. 9 Torang na tutu 
na manorangi sandok jolma, ro tu portibi on. 10 Di portibi on do Hata i, 
markite-hite Ia do dijadihon portibi on, hape nada ditanda portibi on Ia. 11 
Ro ma Ia tu luatNia sandiri, hape nada dijagit bangsoNia 1 Ia. 12 Tapi 
sanga ise na manjagit Ia jana porsaya tuSia, dilehen Ia do hak gabe 
dakdanak ni Debata, 13 1 ma angka na so tubu sian mudar, sanga sian roha 
sibuk, sanga sian hagiot ni halaklahi, tapi na ditubuhon ni Debata. 14 Jadi 
madung gabe sibuk do Hata 1, Jana maringanan di tonga-tonganta, madung 
taida hamuliaonNia. Songon hamuliaon ni Anak Sasada na sian Ama i, na 
gok asi ni roha dohot hasintongan. 15 Ro do si Johannes gabe saksina, 
dipaboa ia ma: "On ma da Ia na hudokkon 1: Na giot ro do la umpudi sian 
au, tapi na gumodang ulang au, angke dompak so adong dope au, madung 
adong hian Ia." 16 Angke sian hagogokNia, nada mar na mantak Ia, 
mamasumasu tu hita sudena. 17 Dibaen dilehen do Tona 1 markite-hite si 
Musa tapi anggo asi ni roha dohot hasintongan markite-hite Jesus Kristus 
do. 18 Nada adong halak na unjung marnida Debata, asing sian Anak 
Sasada ni AmaNa, na diampuan ni Ama 1, Jana Ia do na papatarkonsa tu 
hita. 19 Jana on ma na disaksihon ni si Johannes hatiha na disuru ni halak 
Jahudi na sian Jerusalem angka malim dohot halak Levi laho manyapai ia, 
"Ise dehe ho?" 20 Nada pola ditabunihon si Johannes taringot tusi. Torus 
tangkas do dipaboa ia, "Nada au Kristus 1." 21 "Anggo songon 1, ise dehe 
ho satutuna?" ninna halahi manyapai. "Sanga si Elia dehe ho?" "Nada," 


ning si Johannes mangalusi. "Betak na ho do panurirang na indohan?" 
#PANURIRANG NA INDOHAN: Ia ma na niarop ni roha na giot ro laho 
mambaritahon haroro ni Kristus 1.“ ning halahi manyapai. "Nada," ning ia. 
22 Dung 1 ninna halahi ma tusia, "Ise dehe ho?" Harana angkon adong do 
alus lehenonnami tu angka na marsuru hami tuson. "Aha do dokkononmu 
taringot tu dirimu sandiri?" 23 Dialusi si Johannes ma dohot hata songon 
na nidok ni Panurirang Jesaya, "Anggo au, 'Sora ni halak na pi0-pio di 
halongonan do au: Pahornop hamu ma dalan ni Tuhan!' " 24 Na nisuru ni 
halak Parise do angka na manyapai i. “NA NISURU NI HALAK PARISE 
DO ANGKA NA MANYAPAI I: Sanga: Angka halak Parise do na nisuru 
1.“ 25 Disapai halahi ma tu si Johannes, "Anggo so ho do Kristus i, nada si 
Flia ho, nada panurirang na indohan muse ho, biasi dipandidihon ho 
halak?" 26 Dialusi si Johannes ma, "Dohot aek do hupandidihon halak. 
Tapi di tonga-tongamunu jongjong do Ia na so nitandamunu. 27 Umpudi 
dope Ia ro ulang au, tapi mangkarhari tali ni sipatuNia pe, nada tama dope 
au." 28 Di Betania na di ipar ni Batang aek Jordan do sudena 1 tarjadi, 
angke disi do si Johannes mandidihon halak. 29 Ancogotna 1 duda si 
Johannes ma ro Jesus mandapotkon ia. Didok si Johannes ma, "Ligi ma! 
Indi ma ibana Anak Ni Biri-biri Ni Debata na manyesa dosa ni portibi on! 
30 Ia ma na hudokkon 1 na umpudi ro ulang au, tapi na gumodang dope Ia 
sian au, angke na dung adong hian do la dompak so sorang dope au. 31 
Nada hutanda hian sanga na ise Ia, tapi hara ni i do umbaen na ro au 
mandidihon dohot aek anso ditanda halak Israel Ia." 32 Songon on ma 
hasaksian na nilehen ni si Johannes taringot tuSia, "Huida ma Tondi 1 mijur 
songon darapati sian langit lalu songgop tuSia. 33 Nada hutanda hian dope 
la. Tapi Debata na marsuru au mandidihon dohot aek 1 mandok tu au, 
'Muda duda ho Tondi Parbadia mujur tu sada halak jana maringanan di 
bagasan Ia, la ma na giot mandidihon dohot Tondi Parbadia.' 34 Jadi 
madung tangkas huida la jana madung husaksihon, 'On ma Anak Ni 
Debata'." 35 Ancogotna 1 laing jongjong ma disi si Johannes rap dohot 
siseannia dua halak. 36 Dung diida 1a Jesus mamolus disi, ning ia ma, 
"Ligi ma, Anak Ni Biri-biri Ni Debata!" 37 Dibege sisean ni si Johannes 
sidua halak i do na nidok ni si Johannes songon i, gabe diihutkon halahi 


ma Jesus. 38 Manalili ma Jesus tu pudi, jadi duda la ma halahi na 
mangihutkon Ia. Ninna Jesus ma, "Manjalahi aha dehe hamu?" Ninna 
halahi ma mangalusi, "Rabbi, di dia dehe Ho maringanan?" (Rabbi, 
astuanna 'Guru'.) 39 "Beta ma ligi hamu," ninna Jesus. Jadi udur ma halahi 
dohot la mangaligi sanga di dia la maringanan. Laing disi ma halahi dohot 
Ia na sadari 1. (Hira-hira pukul opat andospotang ma hatiha 1.) 40 Sahalak 
sian na dua 1, i ma na umbege na nidok ni si Johannes jana na kehe udur 
dohot Jesus, i ma na margoar si Andreas, anggi ni si Simon Petrus. 41 
Manigor diompoti si Andreas ma manjalahi si Simon angkangna 1 Jana 
didok 1a ma tu si Simon, "Madung marsuo hami dohot Mesias 1!" (Mesias 
astuanna Kristus.) 42 Dung 1 ditaruhon si Andreas ma si Simon tu Jesus. 
Dipamanat Jesus ma si Simon, ning Ia ma, "Si Simon do ho, anak ni si 
Jona. Si Kepas noma goarmu." (Kepas disaro Ibrani dos dohot Petrus 
disaro Junani astuanna: dolok batu.) 43 Ancogotna 1 ditontuhon Jesus ma 
anso kehe Ia tu Galilea. Marsuo ma Ia dohot si Pilipus, dung 1 ning la ma 
tu si Pilipus, "Beta, ihutkon ma Au!" 44 (Sian Betsaida do asal ni si 
Pilipus, 1 ma kota ni siAndreas dohot si Petrus.) 45 Dung 1 marsuo muse 
ma si Pilipus dohot si Natanael jana didok ia ma, "Madung marsuo hami 
dohot Ia na nidok ni si Musa di bagasan Buku Tona 1, dohot na nidok ni 
angka panurirang, 1 ma Jesus anak ni si Josep halak Nasaret 1." 46 Tapi 
dialusi si Natanael ma, "Adong dehe lakna ro na denggan sian Nasaret?" 
"Beta ma taligi," ning si Pilipus mangalusi. 47 Diida Jesus do si Natanael 
ro mandapotkon Ia gabe dihatai Jesus ma taringot tuSia. Ninna Jesus ma, 
"On ma halak Israel na tutu, na so adong lancap disia!" 48 "Sian dia diboto 
Ho taringot tu au?" ninna si Natanael manyapai Jesus. Dialusi Jesus ma, 
"Taran so dipio si Pilipus ho, dompak di toru ni bona ni hayu ara 1 dope 
ho, madung Huida ho." 49 Didok si Natanael ma, "Rabbi, Anak Ni Debata 
do Ho! Ho do Raja ni halak Israel!" 50 Dung 1 didok Jesus ma, "Adong he 
hara ni na Hudok 1, madung Huida ho dompak di toru ni bona ni hayu ara 1 
dope ho umbaen na porsaya ho? Idaonmu dope angka pangalaho na 
gumodang sian 1!" 51 Dung 1 ninna Jesus ma tusia, "Tutu situtu do na 
Hudok on tu ho, idaonmu ma mungkap langit, jana manaek mijur ma 
angka surusuruan ni Debata tu Anak Ni Jolma i." 


2:1 Dung dua ari, adong ma pesta ni na marbagas di kota Kana na di 
Galilea. Ro do tusi inang ni Jesus, 2 jana diontang do Jesus rap dohot 
angka siseanNia tu pesta 1. 3 Jadi dung abis sudena anggur, didok inang ni 
Jesus ma tuSia, "Madung abis anggur ni halahi." 4 Dialusi Jesus ma, "Aha 
do na dihagiotimu sian Au, inang? Napodo dapot dope hatihangKu." 5 
Dung 1 didok inangNia 1 ma tu angka parkobas na disi, "Muda disuru Ia 
hamu mambaen sanga na aha, baen hamu ma songoni." 6 Adong do disi 
onom gunci ni aek na niparade, 1 ma sipakeon di na paias dirina halak 
dohot tu haporluan na asing-asing mangihutkon aturan ni ugamo Jahudi. 
Muat-muat saratus liter aek ma ganop gunci 1. 7 Didok Jesus ma tu angka 
parkobas 1, "Gohi hamu ma angka gunci i dohot aek." Jadi digohi halahi 
ma lopus sirnip be. # Dung 1 didok Jesus ma tu halahi, "Saonnari buat ma 
saotik aek 1 jana oban ma tu pangurus ni pesta on." Dioban halahi ma aek 1 
tu pangurus ni pesta 1. 2 Dung 1 didai pangurus ni pesta 1 ma aek 1, na dung 
muba gabe anggur. (Nada diboto 1a sanga sian dia ro anggur 1, harana hum 
angka parkobas na mangusehon aek i sajo do na mamboto 1.) Dung 1 
dipiohon pangurus ni pesta 1 ma bayo pangoli 1, 10 didok ia ma tu bayo 1, 
"Anggo somalna anggur na dumenggan do parjolo dilehen halak. Jadi 
dung tarbahat diinum angka tamu 1, i pe anso dilehen anggur na somal. 
Hape disimpan ho dope anggur na dumenggan, on dope anso diparuar ho!" 
11 I ma tanda hahomangan na parjolo dibaen Jesus, i ma na nibaenNia di 
Kana na di Luat Galilea. Dipatuduhon Jesus ma hasangapanNia 
markite-hite hahomangan 1. Gabe porsaya ma tuSia angka siseanNia 1. 12 
Dung 1 kehe ma Jesus, inangNia 1 dohot angka anggiNia rap dohot angka 
siseanNia tu Kapernaum, disi ma halahi piga-piga ari. 13 Donok noma 
hatihana anso dapot Pesta Paskah, jadi kehe ma Jesus tu Jerusalem. 14 Di 
Bagas Ni Debata na di Jerusalem, didapot la ma angka halak na 
manggadisi lombu, biri-biri dohot darapati, didapot Ia muse dope disi 
marjuguhan angka halak na manukarkon hepeng. 15 Dipature la ma sada 
sambok-sambok sian tali, diusir la ma sude angka pahan-pahanan 1 sian 
Bagas Ni Debata, biri-biri 1 sude dohot lombu 1. Diparbalikkon la ma sude 
meja ni situkar hepeng 1, gabe marsarsaran ma hepeng ni halahi. 16 Dung 1 
didok Ia ma tu panggadis darapati 1, "Oban hamu sude unggas 1. Ulang 


baen hamu gabe inganan parjagalan Bagas Ni Damang!" 17 Dung 1 
tarsingot ma tu roha ni angka siseanNia 1 ayat na di Buku Na Badia 1 
songon on, "Holong ni roha maradopkon BagasMu, sai marsigorgor do 
songon api na mambaen mosok!" 18 Jadi dialo angka parkuaso ni halak 
Jahudi 1 ma Jesus. Didok halahi ma, "Baen ma jolo tanda hahomangan 
pabotohon tu hami paboa na adong hakMu mambaen songon on!" 19 
Ninna Jesus ma mangalusi, "Rumpakkon hamu ma Bagas Ni Debata on, 
anso Hupajongjong mangulahi di bagasan tolu ari." 20 Didok halak Jahudi 
ima, "Opat pulu onom taon honokna anso sidung dipajongjong Bagas Ni 
Debata on, hape giot pajongjongonMu ma hum tolu ari sajo?" 21 Tapi 
pamatangNia sandiri do anggo na nidokNia Bagas Ni Debata. 22 Jadi 
dung mulak mangolu Jesus mangulahi sian na mate, tarsingot ma angka 
siseanNia i na dung unjung didok Ia songon i. Gabe porsaya ma halahi tu 
na tarsurat di Buku Na Badia i dohot tu pandohan na nidok mi Jesus. 23 
Hatiha di Jerusalem Jesus di Pesta Paskah 1, bahat do halak na porsaya 
dung duda halahi angka hahomangan na nibaenNia. 24 Tapi anggo Jesus 
nada pos rohaNia di halahi, angke ditanda Ia do sude halahi. 25 Nada 
porlu baenon ni halak hatorangan tuSia taringot tu jolma, harana diboto Ia 
sandiri do sanga aha na adong di bagasan roha ni jolma. 


3:1 Adong ma sada halak Parise na margoar si Nikodemus pamimpin ni 
halak Jahudi. 2 Di sada borngin ro ma 1a mandapotkon Jesus jana didok ia 
ma, "Gurunami, hami boto do Guru na nisuruhon ni Debata ho. Angke 
nada adong halak na bisa mambaen angka hahomangan songon na 
nibaenMi, anggo so didongani Debata do ia." 3 Dialusi Jesus ma, "Tutu do 
na Hudok on: Nada tarbaen sanga ise pe gabe anggota ni Harajaan Ni 
Debata, anggo so jolo sorang ia mangulahi." “MANGULAHI: Sanga: Sian 
ginjang.“ 4 Didok si Nikodemus ma tu Jesus, "Bia ma he parjadina halak 
na dung magodang sorang mangulahi? Tarbaen dope lakna masuk 
mangulahi tu bortian ni inangna anso ditubuhon mangulahi?" 5 Dialusi 
Jesus ma, "Tutu do na Hudok tu ho: Anggo so sorang halak sian aek dohot 
sian Tondi, nada tarbaen gabe parsidohot di Harajaan Ni Debata. 6 Dibaen 
sibuk do na tubu sian sibuk, Jana tondi do na tubu sian Tondi. 7 Ulang 


homang rohamu muda Hudok: Angkon ditubuhon hamu sude mangulahi. 8 
Na mangombus do alogo sanga na tudia giotnia, tabege do nian husasakna, 
tapi nada taboto sanga sian dia harorona jana tu dia kehena. Songon 1 muse 
ma halak na nitubuhon ni Tondi 1." 9 "Tarbia ma parjadi ni 1?" ning si 
Nikodemus manyapai. 10 Dialusi Jesus ma, "Guru ni halak Israel ma ho, 
hape hum pe so diboto ho? 11 Tutu do na Hudok di ho: Na hami boto do 
na hami hatahon, jana na hami ida do na hami patorang, hape nada ra 
hamu manjagit na hami dok. 12 So ra hamu porsaya tu Au muda Hupaboa 
tu hamu taringot tu angka na di tano on, tarbia muse be pambaenna hamu 
porsaya tu Au muda Hupaboa tu hamu taringot tu na di banua ginjang? 13 
So na adong sahalak pe na jungada manaek tu banua ginjang, tapi anggo 
sian banua ginjang madung adong Sahalak na mijur tu tano on, i ma Anak 
Ni Jolma 1." 14 "Songon ulok tumbaga na nipatuginjang ni si Musa di sada 
hayu di halongonan 1, laing songon i muse ma Anak Ni Jolma 1 angkon 
dipatuginjang, 15 anso sude halak na porsaya tuSia tarbaen maruli ngolu 
na manongtong. 16 Angke songon 1 ma holong ni roha ni Debata di portibi 
on jabat dilehen la AnakNia na sasada 1 anso sude halak na porsaya tuSia 
nada mago, tapi maruli di ngolu na manongtong. 17 Harana nada anso 
manguhumi portibi on umbaen na nitongos ni Debata AnakNia 1 tu tano on, 
tapi anso gabe Sipalua ni portibi on do." 18 "Sanga ise na porsaya tuSia 
nada be uhuman ni Debata di adopan ni paruhuman. Tapi anggo na so 
porsaya madung ditoru ni uhuman ni Debata, hara ni na so porsaya ia tu 
Anak Ni Debata Na Sasada 1. 19 Tapi on do panguhuman 1: Madung ro 
hatorangan 1 tu tano on, tapi humolongan do roha ni jolma 1 tu hagolapan 
ulang pado hatorangan 1, harana jahat do pangalaho ni halahi. 20 Sude 
halak sibaen na jahat magigi do itu na torang, nada ra ia ro tu na torang, 
angke nada jop rohania haidaan pangalahonia na jahat 1. 21 Tapi anggo 
halak na mangkarejohon hasintongan, ro do ia tu na torang 1, anso tarida 
angka pambaemna 1, angke madung dibaen i markite-hite Debata." 22 
Dung i kehe ma Jesus dohot angka siseanNia tu Luat Judea. Disi ma 
halahi sangombas Jana mandidihon do halahi disi. 23-24 Hatiha 1 nada 
tarhurung dope si Johannes Pandidi. Di Ainon do ia mandidihon, nada 
sadia dao 1 sian Salim, harana bahat do disi aek. Marroan ma halak 


mandapotkon ia jana dipandidihon ia ma halahi. 25 Jadi adong ma deba 
sian sisean ni si Johannes 1 na martongkar dohot halak Jahudi “HALAK 
JAHUDI: Dipiga-piga-piga naskah narobi didok: Sahalak Jahudi.“ 
taringot tu aturan haiason mangihutkon ugamo Jahudi. 26 Didapotkon 
halahi ma si Johannes jana disapai halahi ma, "Rabbi, jolma na rap dohot 
ho, na di ipar ni Batang aek Jordan i, na dung nisaksihonmi, mandidihon 
muse do Ia saonnari, Jana marroan sude halak tuSia!" 27 Dialusi si 
Johannes ma, "Nada tarbaen jolma mangkarejohon bagi na aha pe, anggo 
so dilehen Debata 1 disia. 28 Hamu pe madung dibege hamu hudok, 'Nada 
au Kristus i. Hum patujolo sajo do au umbaen na disuru parjolo ulang Ia.' 
29 Bayo pangoli do nampuna boru na niolina. Anggo dongan ni bayo 
pangoli 1 hum jongjong sajo do ia mandongani jana manangihon pangoli i 
jana jop ma rohania umbege sora ni pangoli i. Songon i ma au, saonnari 
marjop ni roha situtu do au. 30 la do na angkon mur pagodangon tapi 
anggo au angkon mur nipamenek do." 31 Ise na ro sian ginjang do di 
ginjang ni sudena. Na ro sian tano on, di tano on do, jana mangkobari do ia 
taringot tu tano on. Anggo na ro sian ginjang 1, di ginjang ni sudena do. 32 
Angka na niidaNia dohot na nibegeNia do disaksihon Ia, hape umpe 
sahalak na mangkaporsayai hasaksianNia. 33 Sanga ise na porsaya di 
hasaksianNia 1, i do na mangoku bahaso na tigor Debata. 34 Sanga ise na 
nisuru ni Debata, barita sian Debata do dioban la, harana madung dilehen 
Debata TondiNia 1, nada hasuhatan bahatna. 35 Dihaholongi Damang do 
AnakNia jana madung dipasahat Damang sasudena tuSia. 36 Sanga ise na 
porsaya tu Anak 1, halahi do na maruli ngolu na manongtong. Tapi anggo 
halak na so ra porsaya tu Anak 1 indangkon na dapot ni halahi ngolu na 
manongtong 1, Jana hamumuruk ni Debata do tongtong adop halahi. 


4:1 Dibege halak Parise ma na umbahat sisean ni Jesus, dohot na 
nididihonNia ulang pado si Johannes. 2 (Nian nada la na mandidihon 
halak, tapi angka siseanNia ido.) 3 Dung tarboto tu Jesus na dung tarbege 
na songon 1 tu halak Parise, gabe kehe ma Ia sian Judea jana mulak tu 
Galilea. 4 Angkon sian Samaria do Ia mamolus di pardalananNia 1. 5 Dung 
di Samaria lalu ma Jesus tu sada kota na margoar Sikhar, nada sadia dao 


sian tano na nilehen ni si Jakob narobi tu anaknia na margoar si Josep. 6 
Disi ma sumur ni si Jakob 1. Loja sajo ma Jesus na mardalan i, gabe kehe 
Ia juguk maradian di topi ni sumur 1. Hira-hira pukul dua bolas ma hatiha 1. 
7 Dung i ro ma sada dadaboru Samaria muhat tusi, jadi didokkon Jesus 
ma tusia, "Lehen ma Au minum." 8 Angke ma kehe tu kota anak siseanNia 
manobusi panganon. 9 Dialusi boru Samaria i ma, "Halak Jahudi do Ho 
hape au halak Samaria do. Biasi mangido minum Ho tu au?" (Harana na 
so ra do halak Jahudi mardongan dohot halak Samaria.) “HARANA NA 
SO RA DO HALAK JAHUDI MARDONGAN DOHOT HALAK 
SAMARIA: Sanga: Halak Jahudi na so ra do mamake mangkuk na nipake 
ni halak Samaria.” 10 Dialusi Jesus ma, "Sugari ma diboto ho 
silehen-lehen ni Debata jana ditanda ho na mangido minum sian ho, gabe 
ho sandiri noma mangido sian Ia, jana lehenonNia ma di ho aek na 
mangolu." 11 Didok anak boru 1 ma, "Tapi so adong timba di Tuhan 1, 
hape sai bagas sumur on. Sian dia ma dapot Tuhan i aek na mangolu 1? 12 
Ompungnami si Jakob do na mangalehen sumur on di hamu. Ia sandiri pe 
sian sumur on do dibuat ia inumonnia; songon 1 muse angka dakdanaknia 
dohot pahan-pahanannia. Gumodang dehe lakna Ho sian ompungnami si 
Jakob?" 13 Didok Jesus ma, "Sude halak na minum sian aek on manguas 
do mangulahi, 14 tapi anggo halak na manginum aek na giot lehenonKi 
disia, nada manguas be 1a salolot-lolotna. Angke anggo aek na giot 
lehenonKi angkon gabe sada mata mual na marbuldak-buldak do i di 
dirinia Jana mangalehen hangoluan na so mantak." 15 Didok anak boru 1 
ma, "Lehen ma di au aek 1, anso ulang sai manguas be au, Jana anso ulang 
mulak-ulak au tuson muhat." 16 "Kehe ma ho jolo mamiohon 
halaklahimu, dung 1 ro ma ho mangulahi tuson," ninna Jesus. 17 "So adong 
halaklahingku," ning anak boru 1 mangalusi. Didok Jesus ma, "Tutu do na 
nidokmi, 'Nada adong halaklahimu, 18 harana madung lima halaklahimu 
Jana halaklahi na nidongananmu na saonnari 1, anggo satutuna nada 
halaklahimu 1. Jadi, tutu do na nidokmi.' " 19 "Saonnari pe anso huboto, 
panurirang do hape Tuhan 11," ning anak boru 1. 20 "Anggo angka 
ompunami di dolok on do marsomba, tapi anggo Ho mandok hum di 
Jerusalem sajo do inganan ni halak marsomba." 21 Didok Jesus ma, 


"Porsaya ma ho di Au. Sada hatiha sombaon ni halak ma Damang, nada 
be di dolok on jana nada muse di Jerusalem. 22 Hamu angka halak 
Samaria disomba hamu do na so ditanda hamu, tapi anggo hami halak 
Jahudi, na hami tanda do na hami somba, angke sian halak Jahudi do ro 
haluaan i. 23 Tapi na giot ro do hatihana, jana madung ro saomnari, 
marsomba ma angka parsomba na tutu tu Ama 1 di bagasan Tondi dohot 
hasintongan, angke jop do roha ni Debata marnida halak na songon 1. 24 
Tondi do anggo Debata, jana angka na giot marsomba tu Debata, angkon 
marsomba di bagasan Tondi dohot hasintongan." 25 Didok anak boru 1 ma 
tu Jesus, "Huboto do na giot ro humani Mesias 1 (1 ma na margoar 
Kristus). Jadi muda ro Ia, paboaonNia ma sasudena tu hita." 26 "Au do Ia, 
na mangkataion dohot ho," ninna Jesus. 27 Disi ma ro angka sisean ni 
Jesus mangulahi. Homang ma roha ni halahi mida Jesus mangkobari dohot 
sada anak boru. Tapi umpe sahalak sian halahi na marsapa, "Aha do na 
nihagiotiMu? Sanga: Aha do na nihataanMu dohot ia?" 28 Dung 1 
ditadingkon anak boru 1 ma guncinia i disi, kehe ma ia marlojong tu kota 
Jana didok ia ma tu angka halak na di kota 1, 29 "Beta ma taligi halak na 
paboahon tu au sasudena na dung hubaen. Ia dehe Kristus 1?" 30 Dung 1 
marruaran ma halak sian kota 1 kehe mandapotkon Jesus. 31 Jadi laing di 
hatiha 1, disuru angka siseanNia 1 ma anso mangan jolo Jesus, "Mangan ma 
Jolo Rabbi," ning halahi. 32 Tapi dialusi Jesus ma, "Adong do di Au 
sipanganon, tapi nada diboto hamu sanga sipanganon aha 1." 33 Dung 1 
mamungka ma sisean 1 marsisapaan sama halahi, "Na adong do halak 
maroban panganon diSia?" 34 Dung 1 didok Jesus ma, "Anggo 
sipanganonKi, 1 ma na mangihutkon hagiot ni na marsuru Au, Jana 
pasidungkon parkarejoan na nilehenNia sikarejohononKu. 35 Didok hamu, 
'Opat bulan nari sabion ma.' Tapi anggo Au mandok di hamu: tangkas ma 
ligi hamu tu angka ladang 1. Nada he madung tarsabi 1? 36 Manjagiti upana 
ma angka na manyabi 1, Jana dipalagut ma suhana 1 tu hangoluan na so 
mantak. Rap marsonang-sonang ma panyabur dohot panyabi. 37 Jadi tutu 
do hata ni pandohan on, 'Halak do manyuan, hape na asing do manyabi.' 38 
Tu ladang na nikarejohon ni halak do hamu Husuru manyabi, halak do na 
markarejo disi hape hamu do na mambuat suha ni karejo ni halahi." 39 


Gabe bahat ma halak Samaria na sian kota 1 porsaya tu Jesus hara ni na 
nidok ni anak boru 1, 'Madung dipaboa Ia tu au sasudena parkarejoanku 
nabaruon.' 40) Jadi dung marsuo angka halak Samaria 1 dohot Jesus gomos 
ma dipangidohon halahi anso tinggal Ia rap dohot halahi. Jadi disi ma 
Jesus dua ari. 41 Dung 1 umbahat dope halak gabe porsaya tu Jesus hara 
ni na niajarkonNia sandiri tu halahi. 42 Didok halahi ma tu anak boru 1, 
"Saonnari madung porsaya hami, nada hara ni angka na nipaboami be tu 
hami, tapi hara ni na dung hami bege sandiri sian Ia, jana madung hami 
boto tutu do Ia Sipalua ni portibi on." 43 Dung adong dua ari, kehe ma 
Jesus tu Galilea. 44 Jesus sandiri do manyaksihon, "Nada dipasangapi 
panurirang, anggo di kota hagodangamna sandiri." 45 Tapi dung lalu Ia di 
Galilea, marjop ni roha ma halak na disi manjagit Ia, harana taran di 
Jerusalem halahi di Pesta Paskah 1, madung diida halahi sude na nibaen ni 
Jesus hatiha 1. 46 Jadi bolkas ma Jesus tu Kana di Galilea, di kota 1 ma na 
nibaenNia aek gabe anggur. Adong ma sahalak pagawe ni bagas godang 
na topet marnyae anakna di Kapernaum. 47 Dung dibege 1a na ro Jesus 
sian Judea tu Galilea, didapotkon ia ma Jesus jana dipangidohon ia ma 
anso ro Jesus tu Kapernaum laho pamalumkon anaknia na giot mate. 48 
Didok Jesus ma tu pagawe ni bagas godang 1, "Anggo so jolo duda hamu 
angka na luar biasa dohot angka hahomangan, laing na so ra do hamu 
porsaya." 49 Didok pagawe ni bagas godang i ma, "Tuhan tibu ma Ho ro 
dompak so mate anakki." 50 Didok Jesus ma, "Kehe ma ho mangolu do 
anakmi." Jadi porsaya do bayo 1 di na nidok ni Jesus 1, laing kehe ma 1a. 
51 Di tonga dalan 1 dope di na laho mulak 1a, ro ma angka naposonia 
mandapotkon ia laho paboahon tusia, "Madung mangolu do anakmi!" 52 
Dung i disapai ia ma tu halahi sanga pukul piga mamungka malum anaknia 
1. Alus ni halahi, "Natuari hira-hira pukul sada 1 mondap ma na milas 1." 53 
Dung i diingot amang ni dakdanak i ma laing di jom i ma didok Jesus 
tusia, "Mangolu do anakmi." Gabe porsaya ma ia dohot halahi na sabagas 
tu Jesus. 54 I ma tanda hahomangan na paduahon dibaen Jesus di Galilea 
dung ro Ia sian Judea. 


5:1 Dung i adong ma pesta ni halak Jahudi, gabe dohot ma Jesus tu 


Jerusalem. 2 Di Jerusalem di lambung ni "Horbangan Biri-biri," adong do 
sada paridian. “'HORBANGAN BIRI-BIRI", ADONG DO SADA 
PARIDIAN: Sanga,, "Tobat Biri-biri," adong do sada inganan." Di hata 
Ibrani digoar do 1 Betesda. “PARIDIAN: Sanga,-piga naskah narobi 
didok: Betsata.* Adong muse do lima sopo-sopo humaliang paridian i. 3 
Bahat do angka na marnyae marmodoman disi, adong na mapitung, adong 
na timpang, adong muse na pangpangon. Sudena halahi painte-intehon 
panggulsak ni aek i. 4 Harana sai mijur do huhul surusuruan ni 
Tuhan tu bagasan paridian i, manggaor aek i. Jana sanga ise sian na 
marnyae i parjolo masuk tu paridian i hatiha manggulsak aekna i, 
malum ma nyaena i; sanga na nyae aha pe angkon malum. 5 Adong 
ma disi sada bayo na dung tolu pulu salapan taon honokna marnyae. 6 
Duda Jesus ma ia modom disi, Jana diboto Jesus ma na dung honok bayo 1 
marnyae, gabe didok Jesus ma tusia, "Giot dehe ho malum?" 7 Dialusi 
bayo na marnyae 1 ma, "Nada adong donganku dison Tuhan na pamasuk 
au tu paridian 1 muda hatiha manggulsak aek 1. Jadi hatiha giot masuk 
dope au tu paridian i, hape ma dipajolo halak na asing masuk." 8 Gabe 
didok Jesus ma tusia, "Jongjong ma ho, oban lagemi jana mardalan ma 
ho." 9 Manigor malum ma bayo 1. Dung 1 dioban ia ma lagenia, kehe ma ia 
mardalan. Topet do Ari Sabat hatiha i. 10 Jadi hara ni i didok angka 
pamimpin ni halak Jahudi ma tu bayo na baru malum 1, "Ari Sabat do da 
sadari on. Nada tola obanonmu lagemi." 11 Tapi ning 1a ma mangalusi, 
"Halak na pamalumkon au nangkin do na marsuru au, didok Ia, 'Oban ma 
lagemi, mardalan ma ho.'" 12 "Ise ma he 1 na marsuru ho mardalan, 
mangoban lagemi?" ninna halahi manyapai ia. 13 Tapi hape na so ditanda 
bayo na malum 1 dope sanga ise halakna, hara ni bahat ni jolma disi. Jesus 
pe nada haidaan be di tonga-tonga ni halak na bahat 1 jana madung kehe Ia 
sian inganan 1. 14 Dung 1 marsuo ma Jesus dohot bayo 1 di Bagas Ni 
Debata. Didok Jesus ma tusia, "Saonnari madung malum ho, ulang be 
datdati mardosa. Angke muda mambaen dosa dope ho, na jumatjat sian on 
dope taononmu saulahon." 15 Jadi kehe ma bayo 1 paboahon tu angka 
pamimpin ni halak Jahudi, Jesus do hape na pamalumkon ia. 16 
Markite-hite 1, dipungka halak Jahudi ma mangaroha-rohai Jesus, hara ni 


na nipamalumNia halak di Ari Sabat. 17 Tapi didok Jesus ma tu halahi, 
"Tongtong do markarejo Damang, jana Au pe angkon laing markarejo do. 
18 Angka pandohan ni Jesus 1 ma mambaen mur dirohai angka pamimpin 
ni halak Jahudi 1 giot mamunu la. Nada hum hara ni na mangalanggar tona 
ni ugamo sajo, 1 ma taringot tu Ari Sabat umbaen na songon 1 dibaen 
halahi, tapi dohot do muse hara ni hataNia na mandok AmangNia Debata; 
astuanna disarupahon la ma la dohot Debata. 19 Dialusi Jesus ma halahi 
songon on, "Ingot hamu ma na Hudok on: Nada dibaen Anak 1 sanga na 
aha pe mangihutkon roha-rohaNia sandiri. Sanga aha na niidaNia dibaen 
AmangNia, hum 1 sajo do dibaen la. Angke sanga aha na nibaen ni Ama 1, 
laing 1 muse do dibaen Anak 1. 20 Angke na holong do roha ni Ama 1 mida 
Anak 1. Dipatidahon Ia muse do sasude na nibaenNia sandiri tu AnakNia 1, 
dohot angka pambaenan na gumodang, patidahononNia dope tu AnakNia 1 
anso longang hamu. 21 Songon Damang na manyungguli halak na mate, 
Jana dilehen Ia hangoluan tu halahi, laing songon i muse ma Anak 1 
mangalehon ngolu tu halak, sanga ise giot ni rohaNia. 22 Nada mandabu 
uhum anggo Ama i sandiri sanga na tu ise pe. Angke anggo kuaso laho 
mandabu uhum, na dung dipasahat do 1 di AnakNa 1. 23 Dibaen Damang 
pe 1 anso dipasangap halak do Anak 1 songon na ni baen m halak tu 
Damang. Halak na so pasangapkon Anak 1, nada diparsangapi ia muse 
Ama na marsuru Anak i. 24 Hudok ma tu hamu: Satutuna sanga ise na 
manangihon hata na Hudok jana na porsaya tu na marsuru Au, halahi ma 
na dapotan hangoluan na so mantak. Nada siuhumon be 1, madung malua 
1a sian hamatean jana dapotan hangoluan. 25 Tutu do na Hudok di hamu: 
Ro ma hatihana, Jana tardok madung ro 1, begeon ni halak na dung mate 1 
ma sora ni Anak Ni Debata, jana sanga ise na umbegesa dapotan 
hangoluan. 26 Dibaen songon Ama 1 marhangoluan di bagasan diriNia 
sandiri, laing songon 1 ma madung dibaen Ama 1 do Anak 1, gabe 
marhangoluan di bagasan diriNia sandiri. 27 Madung dilehen la kuaso tu 
AnakNia laho manontuhon uhuman, harana Anak Ni Jolma 1 do Ia. 28 
Ulang longang rohamunu umbege on, harana ro do hatihana, sude halak na 
di bagasan kuburan 1 begeonna ma soraNia, 29 jana haruar ma halahi sian 
kuburan 1. Jana sude halak na mambaen na denggan disungguli ma tu 


" 


hangoluan. Tapi anggo sibaen na jahat disungguli tu hamatean." 30 "Nada 
tarpatupa Au sanga aha pe anggo sian roha-rohangKu sandiri. Sanga aha 
na niparentahon ni Debata tu Au, hombar tusi do Au manontuhon uhuman. 
Hara ni 1, adil do na Huputuskon 1, angke nada na mambaen 
roha-rohangKu sandiri Au. Hagiot Ni Damang na marsuru Au, 1 sajo do na 
Huolot. 31 Anggo Au sandiri do na mangalehen hasaksian taringot tu 
diring Ku sandiri, nada tarjagit hasaksianKi. 32 Tapi adong do sada halak 
na asing mangalehen hasaksian taringot tu Au jana Huboto do bahaso na 
tutu hasaksianNia 1. 33 Hamu sandiri pe madung ditongos hamu 
suruanmunu tu si Johannes jana si Johannes pe madung dilehen ia 
hasaksian na tutu taringot tu Au. 34 Hupajojor pe 1 sudena, nada hara ni na 
porlu di Au hasaksian sian jolma, tapi anso dipalua do hamu. 35 Songon 
lampu na gara Jana na marsinondang do da anggo si Johannes, jana hamu 
pe, anggo hum santongkin ra do hamu ditorangi sondang ni lampu 1. 36 
Tapi adong dope di Au hatorangan na ummarga sian na nilehen ni si 
Johannes. Karejo na nidok ni Damang karejohononKu, 1 ma karejo na 
Hubaen saonnari, sudena 1 patorangkon bahaso Ama 1 do na marsuru Au. 
37 Jana Ama na marsuru Au pe madung dilehen Ia hasaksian taringot tu 
Au. Anggo hamu nada unjung dope umbege sora ni Ama i, sanga marnida 
bohiNia. 38 Nada diargahon hamu di bagasan rohamunu angka hataNia, 
angke na so porsaya do hamu tu halak na nisuruNia. 39 Diparsiajari hamu 
do nian Buku Na Badia i angke dipikir hamu dapot hamu ma hangoluan na 
so mantak i muda dung diparsiajari hamu 1. Jana Buku Na Badia 1 sandiri 
pe disaksihon i do taringot tu Au! 40 Hape nada ra hamu ro tu Au laho 
manjagit hangoluan na so mantak. 41 Nada Huyjalahi pujian sian jolma. 42 
Hutanda do hamu. Huboto do na so dihaholongi hamu Debata di bagasan 
rohamunu. 43 Mardongan kuaso na sian Damang do Au ro, hape nada 
dijagit hamu Au. Hape anggo halak na asing na ro mamake kuasona 
sandiri, dijagit hamu do. 44 Tarbia muse ma pambaenmunu porsaya, 
harana na manjalahi sangap do hamu sama hamu, anggo sangap sian 
Debata na sasada 1 nada dijalahi hamu. 45 Ulang ma didok rohamunu na 
mangaduhon hamu Au tu Damang. Si Musa do na mangaduhon hamu-- 
harana si Musa do na mipainte-intemunu. 46 Sugari na tutu hamu porsaya 


tu si Musa, angkon laing porsaya muse do hamu tu Au, angke taringot tu 
Au do na nisuratkon ni si Musa. 47 Tapi muda nada dihaporsayai hamu 
sanga aha na nisurat ni si Musa, tarbia ma pangkaporsayaimunu tu na 
Hudok?" 


6:1 Dung 1 kehe ma Jesus mangulahi tu ipar ni Dano Galilea (na nigoaran 
muse Dano Tiberias). 2 Diihutkon halak na bahat 1 ma Ia hara ni na dung 
niida ni halahi angka pangalaho hahomangan na nibaenNia dompak 
pamalumkon angka na marnyae Ia. 3 Manangkok ma Jesus rap dohot 
angka siseanNia 1 tu sada dolok-dolok, laing dipajuguk halahi ma disi. 4 
Hatiha 1 laho dapot ma Pesta Paskah ni halak Jahudi. 5 Di na manalli 
Jesus humaliang, duda Ia ma bahat sajo halak marroan mandapotkon Ia. 
Dung 1 didok Ia ma tu si Pilipus, "Di dia ma tobusanta panganon anso 
tarlehen hita halak na bahat on mangan?" 6 (Didok Jesus pe songon 1 laho 
mancubo roha ni si Pilipus dola; harana anggo Jesus sandiri diboto Ia hian 
do sanga aha na giot baenonNia.) 7 Dialusi si Pilipus ma, "Roti arga dua 
ratus hepeng perak nada tuk di angka jolma on, harupe hum saotik be 
sahalak." 8 Sahalak sian sisean ni Jesus na asing, i ma si Andreas anggi ni 
si Simon Petrus, mandok: 9 "Adong do dison sada dakdanak na maniop 
lima roti dohot ihan duakibung. Tapi aha ma arti ni i tu halak na songon on 
bahatna?" 10 "Suru hamu ma sudena halahi juguk," ninna Jesus tu angka 
siseanNia 1. Bahat do ruput-ruput disi, gabe marjuguhan di ruput-ruput 1 
ma sude halak i -- adong ma hira-hira lima ribu halak halaklahi. 11 Dung 1 
dibuat Jesus ma roti 1, didok Ia ma tarimakasi tu Debata. Lalu diparbagi- 
bagihon Ia ma roti 1 tu halak na bahat 1. Laing songon 1 ma dibaen Ia tu 
ihan 1. Mangan ma sudena halahi sabutong-butongna. 12 Dung butong na 
mangan 1, didok Jesus ma tu angka siseanNia i, "Palagut hamu ma 
teba-teba ni panganon 1 ulang adong na sayang." 13 Dipalagut angka 
siseanNia 1 ma teba-teba ni panganon 1 dapot ma dua bolas karanjang gok 
teba-teba ni roti na lima 1 na nipangan ni halak na bahat 1. 14 Dung diida 
halak na bahat 1 hahomangan na nibaen ni Jesus 1, ninna halahi ma, "On ma 
tutu panurirang na giot ro 1 tu tano on!" 15 Dung i giot paksaon ni halahi 
ma Jesus gabe raja ni halahi. Tapi diboto Jesus do na di roha ni halahi 1, 


gabe kehe ma sada Ia tu dolok-dolok 1. 16 Dung potang ari, manuat ma 
angka sisean ni Jesus tu dano 1. 17 Marparau ma halahi manyiborangi dano 
i tu Kapernaum. Haru madung borngin laing so ro dope Jesus mandapoti 
halahi. 18 Jadi mamungka ma marombak dano 1 hara ni pangombus ni 
alogo na gogo. 19 Madung hira-hira opat tu lima kilometer daona halahi 
marparau tu tonga-tonga ni dano 1, jadi ompot ma diida halahi ro Jesus 
mardalan di ginjang aek 1 mandapotkon parau ni halahi 1. Mabiar situtu ma 
halahi. 20 Tapi didok Jesus ma tu halahi, "Ulang hamu mabiar, Au do 1!" 
21 Giot dipamasuk halahi ma Ia tu parau 1 hape ma lalu halahi tu inganan 
sitopoton ni halahi 1. 22 Ancogotna 1 duda halak na tinggal di siborang ni 
dano 1 ma, hum sada do parau disi. Diboto halahi do na dung parjolo kehe 
anggo sisean ni Jesus jana na so dohot Jesus di bagasan parau i rap dohot 
angka siseanNia 1. 23 Adong do angka parau na marroan sian Tiberias 
maradian donok tu inganan parmanganan ni halak na mangan roti 1 dung 
didok Jesus tarimakasi tu Debata. 24 Dung diida halahi na so disi Jesus 
dohot angka siseanNia 1, masuk ma halahi tu parau laho kehe tu 
Kapernaum manjalahi Jesus. 25 Dung marsuo halahi dohot Jesus di ipar ni 
dano 1, disapai halahi ma tuSia, "Ale, Rabbi sadihari dehe Ho lalu tuson?" 
26 Dialusi Jesus ma, "Satutuna do na Hudok tu hamu: Nada hara ni na 
dung diastui hamu angka hahomangan na Hubaen 1 umbaen na 
nijalahanmunu Au, tapi hara ni na dung butongan do hamu mangan roti 1. 
27 Ulang pola marloja-loja hamu markarejo hara ni sipanganon na ra abis 
dohot na ra busuk. Markarejo ma hamu, anso dapot hamu sipanganon na 
so ra busuk Jana na mangalehen hangoluan na so mantak. Lehenon ni Anak 
Ni Jolma 1 do di hamu panganon 1, angke madung dilehen Damang, 1 ma 
Debata, kuaso 1 diSia." 28 Dung 1 disapai halahi ma tuSia, "Aha do 
sibaenonnami anso tarkarejohon hami hagiot ni Debata?" 29 Dialusi Jesus 
ma, "On ma na nipangido ni roha ni Debata sikarejohononmunu diSia: 
Haporsayai hamu ma na nisuru ni Debata 1." 30 Didok halahi ma, "Antong 
anggo songon 1, adong dehe tanda hahomangan sibaenonmi Guru siidaonna 
ni anso porsaya hami tu Ama 1? Patidahon ma sanga aha do na tarbaen Ho! 
31 Anggo angka ompunami mangan mamna do di halongonan, songon na 
adong tarsurat, 'Dilehen Ia do di halahi sipanganon na sian banua ginjang.' 


"32 Dung i didok Jesus ma tu halahi, "Satutuna Hupaboa ma di hamu: 
Anggo na nilehen ni si Musa 1 di hamu, nada sipanganon na sian banua 
ginjang 1, anggo sipanganon na sian banua ginjang 1, 1 ma sipanganon na 
satutuna lehenon ni Damang di hamu. 33 Angke anggo sipanganon na 
nilehen ni Debata, 1 ma na mijur sian banua ginjang jana na mangalehen 
ngolu na so mantak tu portibi on." 34 Dung 1 ninna halahi ma, "Ale Tuhan, 
lehen ma di hami tontong sipanganon na songon 1." 35 Jadi didok Jesus ma 
tu halahi, "Au do roti na mangalehen hangoluan, sanga ise na ro tu Au 
nada malean be ia, Jana sanga ise na porsaya tu Au nada manguas be ia. 36 
Tapi madung Hudok tu hamu, 'Bope madung diida hamu Au, tapi nada 
porsaya hamu.' 37 Sudena halak na dung dipasahat Damang tu Au, ro ma 
halahi tu Au. Nada tulahonKu, sanga ise pe na ro tu Au. 38 Angke umbaen 
na mijur pe Au sian banua ginjang, na giot patuluskon hagiot ni na marsuru 
Au do, nada hagiotKu sandiri. 39 Jana songon on ma hagiot ni na marsuru 
Au; anso ulang Huagohon sahalak pe sian sudena halak na mpasahatNia tu 
Au; tapi anso Hupangolu do halahi mangulahi dung di Ari Parpudi. 40 
Harana on do hagiot ni Damang: Sudena halak na marnida Anak i jana 
porsaya tuSia, 1 do na marhangoluan na so mantak jana pangoluonKu ma 
halahi mangulahi dung di Ari Parpudi." 4! Mamungka ma mungut-ungut 
halak Jahudi tu Jesus, hara ni na nidokNia 1, "Au do roti na mijur sian 
banua ginjang 1." 42 Didok halahi ma, "Na he Jesus anak ni si Josep 1 do 
on? Hami tanda do amangNia dohot inangNia! Biasi ma he didokkon Ia na 
mujur sian banua ginjang la?" 43 Dung 1 didok Jesus ma tu halahi, "Ulang 
marungut-ungut hamu. 44 Nada tarbaen sanga ise pe ro tu Au, anggo so 
disosoi Damang na marsuru Au halakna i tu Au; Jana pangoluonKu ma 
halahi di Ari Parpudi. 45 Tarsurat do di buku ni angka panurirang songon 
on: Ajaran ni Debata ma sudena halak. Jadi sudena halak na manangihon 
Debata jana na marsiajar sian Ia, angka halahi ma na ro tu Au. 46 Nada na 
mandok na dung adong halak unjung mida Damang i. Anggo na dung 
unjung mida Damang, hum na ro sian Damang 1 do. Sasada Ia sajo ma 1!" 
47 "Tutu do na Hudok on tu hamu: Halak na porsaya tu Au, i do na 
marhangoluan na so mantak. 48 Au do roti hangoluan. 49 Mangan manna 
do angka ompumunu di halongonan hape laing marmatean do halahi. 50 


Tapi asing situtu do anggo sipanganon na mijur sian banua ginjang 1; halak 
na mangankon sipanganon 1, nada mate be. 51 Au do roti na mijur sian 
banua ginjang 1, 1 ma sipanganon na mangalehen hangoluan. Halak na 
mangankon sipanganon on, mangolu ma salolot-lolotna. Anggo sipanganon 
na giot lehenonKi, i ma pamatang Ku. LehenonKu ma pamatangKon anso 
mangolu portibi on." 52 Gabe martongkari ma halak Jahudi sama halahi 
hara ni hata ni Jesus nangkinan 1. "Bia do pangalehen ni Bayo on di 
pamatangNia 1 tu hita gabe sipanganon?" ninna halahi. 53 Dung 1 didok 
Jesus ma tu halahi, "Tutu do na Hudok on di hamu: Anggo so dipangan 
hamu do pamatang ni Anak Ni Jolma i jana nada diinum hamu mudarNia, 
nada adong hangoluan na tutu di bagasan hamu. 54 Anggo halak na 
mangankon pamatangKu jana manginum mudarKu marhangoluan na so 
mantak do jana pangoluonKu ma halahi mangulahi di Ari Parpudi. 55 
Angke pamatangKu do sipanganon na tutu jana mudarKu do siinumon na 
tutu. 56 Halak na mangankon pamatangKu jana na manginum mudarKu, 
ngolu ni halahi ma na sada tu Au Jana ngolungKu pe sada tu halahi. 57 
Damang na mangolu i do na marsuru Au jana Au pe na mangolu sian 
Damang 1 do. Laing songon 1 muse ma na mangankon pamatangKu, laing 
sian Au ma 1a mangolu. 58 On do roti na mijur sian banua ginjang 1: Nada 
sarupa sipanganon on dohot sipanganon na nipangan ni ompumunu. Angke 
dung dipangan halahi sipanganon 1, laing mate do halahi. Tapi anggo na 
mangan sipanganon on, mangolu do salolotna." 59 Hatiha mangajari ma 
Jesus di bagas paribadatan na di Kapernaum didokkon la sudena 1. 60 
Bahat do angka sisean ni Jesus umbege angka hata na nidok ni Jesus i. 
Didok halahi ma, "Ma kasartu do pangajaran on. Ise ma he na tahan 
manangihonsa?" 61 Haru pe so jolo adong halak na paboahonsa, madung 
diboto Jesus do na marungut-ungut angka siseanNia 1 taringot tusi. Dung 1 
gabe ning Ia ma tu halahi, "Adong he na so sonang rohamunu di 
pangajaran 1? 62 Bia do muda diida hamu saulahon Anak Ni Jolma 1 mulak 
manaek tu ingananna humani? 63 Tondi 1 do na mangalehen hangoluan, 
anggo sibuk nada adong guna ni i. Angka hata na Hudokkon, i do tondi 
dohot hangoluan. 64 Hape laing adong dope sian hamu na so porsaya." 
(Madung diboto Jesus hian do sian mulana sanga ise-ise na so ra porsaya 


dohot ise na giot manghianat tuSia.) 65 Dung 1 didok Jesus ma mangulahi, 
"Hara ni 1 ma umbaen na Hudok tu hamu, umpe sahalak tarbaen ro tu Au 
anggo so dilehen Damang dalan disia laho mandapotkon Au." 66 
Mamungka sian 1 bahat ma sian angka siseanNia 1 manadingkon Ia, jana 
nada ra be halahi mangihutkon Ia. 67 Dung 1 disapai Ia ma siseanNia sidua 
bolas halak 1, "Adong he na giot tadingkononmunu muse ma Au?" 68 
Dialusi si Petrus ma, "O Tuhan, giot tu ise dope hami kehe? Hum hataMi 
sajo do na mangalehen hangoluan na so mantak. 69 Porsaya do hami jana 
marpos ni roha, Ho do Na Badia na ro sian Debata." 70 Dialusi Jesus ma 
tu halahi, "Au do nian mamili hamu na dua bolas halak on. Tapi haru 
songon 1 pe gabe songon Sibolis do sahalak sian hamu!" 71 Si Judas anak 
ni si Simon Iskariot do na nidok ni Jesus disi. Angke haru pe sahalak sian 
sidua bolas halak 1 si Judas, 1a do na giot manghianat tu Jesus. 


7:1 Dung 1 mardalani ma Jesus di Galilea. Nada ra Ia anggo tu Judea hara 
ni angka parkuaso ni halak Jahudi na disi, na sai manjalahi dalan giot 
mamunu Ia. 2 Donok ma hatiha 1 Pesta Undung-undung Bulung Rata ni 
halak Jahudi. 3 Jadi didok angka kahanggiNia ma tuSia, "Kehe ma Ho 
sian on tu Judea, anso laing duda angka siseanMi parkarejoanMu. 4 Nada 
adong halak na manabunihon sanga aha na nibaennia muda giot tarbonggal 
goarnia. Muda baenonMu ma na songon 1, angkon botoon ni na satano on 
ma 1!" 5 (Angke nada porsaya angka kahanggiNia 1 sandiri tuSia.) 6 Jadi 
dialusi Jesus ma, "Nada hatihana dope anggo di Au, tapi anggo di hamu 
tongtong do dapot hatihana. 7 Nada na ra portibi on mangkagigihon hamu. 
Tapi anggo Au tutu ma hagigian ni portibi on, hara ni na sai Hudok tu 
portibi on bahaso na jahat pambaenanna. # Hamu sajo ma jolo kehe tu 
pesta 1. Anggo Au indangkon ma sai kehe tusi, “INDANGKON MA SAI 
KEHE TUSI: Sanga: Nada kehe dope Au.“ angke nada hatihana dope di 
Au." 9 Songon 1 ma didok Jesus tu angka kahanggiNia 1, jana laing di 
Galilea ma Ia tading. 10 Dung kehe kahanggiNia tu pesta i, kehe muse ma 
Jesus tusi sip-sip. 11 Dijalak-jalahi angka parkuaso ni halak Jahudi ma 
Jesus di pesta 1, sapa-sapa ma halahi, "Di dia do Ia ulaning?" 12 Bahat ma 
hata-hata ni jolma na bahat i taringot tuSia. Adong na mandok, "Na burju 


do Ia." Adong muse na mandok, "Nada, na paliluhon halak na bahat do 
la." 13 Tapi sahalak pe nada adong na puluk sian halahi mandok hatana 
torus torang taringot tuSia, hara ni na mabiar mida halak Jahudi 1. 14 Di 
tonga-tonga ni pesta 1 masuk ma Jesus tu Bagas Ni Debata mangajari. 15 
Homang sajo ma roha ni angka halak Jahudi 1. Didok halahi ma, "Sian dia 
do parbinotoan ni Bayo on, hape nada jungada Ia sikola?" 16 Dialusi Jesus 
ma, "Sanga aha na Huajarkon 1 nada pangajaranKu 1, tapi pangajaran ni na 
marsuru Au do 1. 17 Sanga ise na ra mangihutkon hagiot ni Debata, botoon 
ni halahi ma sanga na sian Debata do pangajaranKi, sanga na sian 
roha-rohangKu sandiri. 18 Anggo halak na marroha-roha mandok hatana, 
na manjalahi sangap tu dirina sajo do 1. Tapi anggo halak na manjalahi 
sangap tu na marsuru ia, 1 ma halak na tigor, nada adong gabus disia. 19 
Madung nian dilehen si Musa di hamu angka Parenta Ni Debata. Tapi 
sahalak pe sian hamu umpe adong na mangoloi angka Parenta 1. Biasi ma 
he giot bunuonmunu Au?" 20 Dialusi halak na bahat i ma, "Na marsibolis 
do Ho, ise he na giot mamunu Ho?" 21 Dialusi Jesus ma, "Hum sada dope 
Hubaen pangalaho na so somal ma longang hamu sude. 22 Dibaen si Musa 
do paraturan di hamu, angkon sunatonmunu sude dakdanakmunu. Jana 
laing manyunat halak do hamu di Ari Sabat. (Anggo satutuna nada si Musa 
na parjolo mamungka manyunat halak, tapi angka ompunta na mangolu 
dompak so si Musa do.) 23 Muda disunat hamu halak di Ari Sabat, anso 
ulang mangalanggar Parenta Ni si Musa, biasi anggo songon 1 muruk hamu 
tu Au hara ni na Hupamalum sahalak di Ari Sabat? 24 Ulang ma 
marojahan tu na tarida sajo hamu muda manguhumi halak, tapi uhum na 
tigor ma baen hamu." 25 Dung 1 adong ma deba halak Jerusalem na 
mandok, "Na he on do halakna, na giot bunuon ni halahi 1? 26 Tapi ligi da! 
Laing marpupu do la mangkobari di jolo ni halak na bahat jana nada adong 
na mangkahua Ia, jana nada adong na mandok bagi aha tuSia! Sanga, 
betak na dung tangkas do diboto angka parkuasonta, na tutu do Ia Kristus 
1. 27 Hape anggo haroro ni Kristus 1 nada dong halak na umboto 1 sanga 
sian dia asalNa! Anggo Bayo on, inda he taboto do asalNia." 28 Hatiha 
mangajari Jesus di bagasan Bagas Ni Debata, didok la ma, "Nian di tanda 
hamu do sanga ise Au Jana diboto hamu sian dia harorongKu? Nada 


marhite roha-rohangKu sandiri umbaen na ro Au, tapi na nisuru ni Na 
Tigor 1 do Au, tapi nada ditanda hamu la. 29 Anggo Au Hutanda do Ia, 
harana sian Ia do harorongKu jana Ia do na marsuru Au." 30 Jadi 
dirohahon halahi ma giot manangkup Ia, tapi inda adong na puluk 
manjama la, angke nada dapot dope hatihaNa. 31 Tamba ni 1, bahat muse 
do sian angka jolma na bahat i na porsaya tuSia, didok halahi ma, "Muda 
ro Kristus 1 tarbaen Ia dope ulaning hahomangan umbahat sian na dung 
binaenNia on?" 32 Dibege halak Parise ma hata-hata ni halak na bahat 
taringot tu Jesus. Jadi hara ni 1, disuru halahi ma dohot angka sintua ni 
malim, piga-piga halak panjago ni Bagas Ni Debata anso kehe manangkup 
Jesus. 33 Didok Jesus ma, "Hum santongkin nari noma Au rap dohot 
hamu. Dung 1 mulak ma Au mandapotkon na marsuru Au. 34 Jalahanmunu 
ma Au tapi nada dapot hamu be: Harana nada tarbaen hamu ro tu 
ingananKi." 35 Dung 1 didok angka halak Jahudi 1 ma, "Na giot tudia muse 
dehe Ia umbaen jabat nada tarbaen hita mandapotkon la? Adong he ulaning 
na giot kehe mandapotkon halak Jahudi na mangaranto di tonga-tonga ni 
halak Junani i ma Ia jana giot ajaranNia ma angka halak Junani 1? 36 Aha 
dehe maksudNia mandok, 'Jalahanmunu ma Au tapi nada dapot hamu Au,' 
dohot, 'Nada tarbaen hamu ro tu ingananKi?' " 37 Ari na parpudi di pesta 1, 
1 ma mata ni pesta 1. Jongjong ma Jesus disi mandok hata marsora na 
gogo, ning la ma, "Sanga ise na manguas, tu Au ma ro anso minum. 38 
Tarsurat do di Buku Na Badia 1 songon on, 'Sanga ise na porsaya di Au, 
mabaor do angka batang aek na mangalehen ngolu sian bagasan rohana.' " 
39 (Tondi Ni Debata do na nidok ni Jesus disi, 1 ma na giotsijagiton ni 
angka na porsaya tuSia. Harana nada podo ro Tondi Parbadia 1, hara ni na 
so dipasangap dope Jesus.) 40 Bahat do halak na manangihon sanga aha 
na nidok ni Jesus. Jadi adong do sian halahi na mandok, "Na tutu do la 
panurirang!" 41 Adong muse na asing na mandok, "On ma Kristus 1!" Tapi 
laing adong muse do na mandok, "Dia ma he sian Galilea haroro ni Kristus 
1. 42 Harana di Buku Na Badia 1 tarsurat, sian pomparan ni si Daud do 
Kristus 1 Jana sorang di Betlehem, 1 ma Kota Ni si Daud 1." 43 Ujungna 
gabe martongkari ma halak na bahat 1 taringot tu Jesus. 44 Adong ma na 
giot manangkup Ia tapi sahalak pe nada adong na puluk manjamaSa. 45 


Dung 1 mulak ma angka panjago ni Bagas Ni Debata na nisuru manangkup 
Jesus, mandapotkon angka sintua ni malim dohot halak Parise. Disapai 
angka sintua ni malim dohot angka Parise 1 ma tu angka panjago 1, "Biasi 
inda dioban hamu Ia tuson?" 46 Dialusi angka panjago 1 ma tu halahi, 
"Nada adong dope pangkatai ni jolma songon 1!" 47 "Adong he na dung 
tarpaoto-oto muse dohot hamu?" ninna halak Parise 1. 48 "Adong dehe 
sada halak sian angka pamimpin sanga halak Parise na dung porsaya 
tuSia? 49 Tapi anggo halak na bahat na so umboto angka Tona Ni si 
Musa, hona bura ma halahi." 50 Sahalak sian angka Parise i madung 
unjung kehe mandapotkon Jesus borngin-borngin, si Nikodemus goarna. 
Didok si Nikodemus on ma tu angka Parise na asing 1, 5! "Anggo 
mangihutkon Tona 1 nada tola hita manguhum-uhumi halak, anggo so jolo 
nibege dope parkarona, Jana anggo so jolo dipareso sanga aha na 
nibaenNia." 52 "Adong he na halak Galilea ho? Pareso jolo di Buku Na 
Badia 1. Nada adong panurirang na ro sian “NADA ADONG 
PANURIRANG NA RO SIAN: Sada naskah narobi mandok: Panurirang 
indangkon na ro stan.” Galilea!" 53 Dung i mulak be ma halahi sudena tu 
bagasna. 


8:1 Tapi anggo Jesus kehe tu Dolok Zetun do Ia. 2 Ancogotna 1 manyogot 
dope, kehe ma Ia mangulahi tu Bagas Ni Debata, jana bahat ma marroan 
halak mandapotkon Ia. Dung i juguk ma Ia, dipungka Ia ma mangajari 
halahi. 3 Jadi laing di hatiha 1 marroan ma angka Siboto Surat dohot angka 
Parise maroban tuSia sada anak boru na tardapot markamainan. 
Dipajongjong halahi ma anak boru 1 di tonga-tonga, 4 Jana didok halahi ma 
tu Jesus, "Na tardapot do Rabbi anak boru on markamainan. 5 Anggo di 
Tona Ni si Musa, adong do Tona na mandok angkon nidangguran do dohot 
batu dadaboru sisongon on lopus mate. Saonnari bia do pandapotMu?" 6 
Disapai halahi pe songon 1 na giot padapotkon hasalaan ni Jesus do halahi. 
Tapi dipaunduk Jesus do jana disurat Ia tano i dohot jari-jariNia. 7 Tapi 
dung sai disosak halahi, dipadorgak Ia ma uluNia jana didok Ia ma tu 
halahi, "Sanga ise na so mardosa sian hamu, padiar ma ia parjolo 
mandanggur anak boru on dohot batu." 8 Dung i dipaunduk Jesus ma jana 


disurati Ia tano 1 mangulahi. 9 Dung dibege halahi songon 1 pandok ni 
Jesus, morot ma halahi sian inganan 1 kehe-kehe sada mamungka sian na 
tumobang. Ujungna tinggal ma Jesus sajo disi dohot anak boru i na laing 
jongjong disi. 10 Dung i jongjong ma Jesus, didok Ia ma tu anak boru 1, 
"Ma di dia halahi sude? Nada he adong na manguhumi ho nangkin?" 11 
"Nada adong, Tuhan" ning ia mangalusi. Didok Jesus ma, "Antong 
denggan, Au pe nada Huuhumi ho. Kehe ma ho saonnari, ulang be datdati 
na mardosa tu pudi on." 12 Didok Jesus dope mangulahi tu halahi, "Au do 
sinondang ni portibi on. Dapotan sinondang hangoluan do sanga ise na 
mangihutkon Au. Nada be mardalan di na golap halahi." 13 Didok halak 
Parise 1 ma tu Jesus, "Saonnari Ho do na manyaksihon diriMu sandiri, 
nada tutu na nisaksihonMi!" 14 Dialusi Jesus ma, "Haru pe Husaksihon 
taringot tu diringKu sandiri, tutu do na Husaksihon 1, angke Huboto do 
sanga sian dia Au ro jana tu dia Au kehe. Anggo hamu nada diboto hamu 
sanga sian dia Au ro jana tu dia Au kehe. 15 Diuhumi hamu do halak 
mangihutkon pambaen ni jolma, anggo Au nada adong sahalak pe na 
Huuhumi. 16 Tapi sugari pe adong halak na Huuhumi, tigor do 
haputusanKu, harana nada hum Au sandiri, rap do Au dohot Damang 1 na 
marsuru Au. 17 Tarsurat do di angka Tona 1 songon on: Na tutu do na ni 
saksian ni dua halak. 18 Adong do dua na mangalehen hasaksian taringot 
tu diring Ku Au dohot Damang na marsuru Au." 19 "Di dia ma 
AmangMi?" ning halahi. Dialusi Jesus ma, "So na ditanda hamu Au. 
Damang pe nada ditanda hamu 1. Sugari ditanda hamu Au, laing ditanda 
hamu do Damang." 20 Sudena 1 didok Jesus, hatiha mangajari Ia di Bagas 
Ni Debata di lambung ni poti hepeng. Tapi sahalak pe nada adong na 
manangkup Ia, angke nada podo dapot hatihana. 21 Didok Jesus dope tu 
halahi, "Kehe ma Au jana jalahanmunu ma Au, tapi mate ma hamu di 
bagasan dosamunu. Tu inganan hakeheanKu, nada tarbaen hamu ro tusi." 
22 Dung 1 didok angka parkuaso ni Jahudi 1 ma, "AropKu na giot 
manyingkot ma Ia, harana didok Ia, "Tu inganan hakeheanKu nada tarbaen 
hamu ro tusi.'" 23 Dung i didok Jesus ma tu halahi, "Sian toru on do hamu 
ro; tapi anggo Au sian ginjang do. Hamu sian portibi on do, tapi anggo Au 
nada sian portibi on. 24 Hara ni i do umbaen na Hudok tu hamu, angkon 


mate hamu di bagasan angka dosamunu. Jana tutu do 1 angkon mate hamu 
di bagasan angka dosamunu, anggo laing na so porsaya hamu, 'Au do 
ibana'." 25 "Ise do Ho satutuna?" ninna halahi manyapai. Dialusi Jesus ma, 
"Aha dope gunana mangkobari Au dohot hamu! “AHA DOPE GUNANA 
MANGKOBARI AU DOHOT HAMU: Sanga: Songon na dung 
Hudokkon tu hamu sian mulana.“ 26 Bahat dope na giot dokkononKu 
dohot uhumanKu taringot tu hamu. Tapi Hum na Hubege sian na marsuru 
Au, 1 sajo do paboaonKu tu portibi on -- harana sintong do Ia." 27 Nada 
diboto halahi, taringot tu Ama 1 do na mhatahonNia. 28 Jadi didokkon 
Jesus ma tu halahi, "Dung dipatuginjang hamu sanoli on Anak Ni Jolma 1, 
botoonmunu ma disi, 'Au do' na nidok ni surat 1. Disi pe anso tangkas 
diboto hamu na so adong sada pe na Hubaen i sian roha-rohangKu sandiri. 
Sanga aha na niajarkon ni Damang tu Au, hum i sajo do na Huhatahon. 29 
Jana na marsuru Au, sai rap do la dohot Au. Nada jungada dipadiar la 
sasada Au sajo, angke sai Hubaen do sanga aha na pasonangkon rohaNia.' 
30 Dung didokkon Jesus sudena 1, bahat ma halak porsaya tuSia. 31 Dung 
1 didokkon Jesus ma tu halak Jahudi na dung porsaya tuSia, "Anggo burju 
hamu mandalankon angka ajaranKi, i pe anso tutu hamu gabe siihutkon 
Au. 32 Botoonmunu ma hasintongan 1 jana paluaon ni hasintongan 1 ma 
hamu." 33 Ninna halahi ma, "Pomparan ni si Abraham do hami. Nada 
Jungada dope hami gabe hatoban ni sanga ise pe! Aha do maksudmu 
umbaen didok Ho, 'Paluaon ma hamu?!" 34 Dialusi Jesus ma, "Tutu do na 
Hudok di hamu. Sude halak na mambaen dosa, 1 ma da hatoban ni dosa. 
35 Muda adong sada hatoban di bagas, nada tongtong ia tinggal di bagas 1, 
tapi anggo anak tongtong do tinggal di bagas 1. 36 Muda dibaen Anak 1 
hamu malua, 1 pe anso tutu hamu na malua. 37 Huboto do, pomparan ni si 
Abraham do nian hamu. Hape laing giot dibunu hamu do Au, hara ni na so 
ra hamu manjagit pangajaranKi. 38 Na nipatidahon ni Damang tu Au, 1 do 
na Huhatahon, jana hamu pe dibaen hamu do sanga aha na nisuruhon ni 
amangmunu sibaenonmunu." 39 Dialusi halahi ma, "Si Abraham do 
ompunami." Didok Jesus ma, "Anggo na tutu ma hamu pomparan ni si 
Abraham, tontu baenonmunu do sanga aha na nibaen ni si Abraham. 40 
Hasintongan na Hubege sian Debata, hum i sajo do na Hupaboa tu hamu, 


|| 


hape mur giot bunuonmunu dope Au. Anggo si Abraham nada dibaen ia 
songon i! 41 Na nibaen ni amangmumu, 1 do na nibaenmunu." Dialusi halak 
Jahudi 1 ma, "Nada anak gampang hami. Hum sada do Amangnami, 1 ma 
Debata sandiri." 42 Dung 1 didok Jesus ma tu halahi, "Sugari na tutu 
Debata Amangmunu, angkon holong do rohamunu tu Au, harana, tutu do 
Au na ro sian Debata. Nada sian roha-rohangKu umbaen na ro Au. Na 
nisuruNia do Au. 43 Hara ni aha dehe umbaen na so diastui hamu na 
Hudok 1? Angke nada tahan hamu umbege pangajaranKi. 44 Angka anak 
ni Sibolis do hamu. Jadi hagiot ni amangmunu do na nijalahanmunu. Sian 
mula-mulana do Sibolis 1 sibunu jolma. Nada mangolu dibagasan hatutuan 
ia, harana nada adong disia hatutuan. Pargabus do Sibolis, angke songon 1 
hian do bako ni 1. Tutu do pargabus Sibolis 1, ia do ama ni sandok gabus. 
45 Tapi hara ni na Hupaboa tu hamu taringot tu Debata, hara ni i muse ma 
umbaen na so porsaya hamu tu Au. 46 Ise ma sian hamu na tarbaen 
mambuktihon paboa na adong dosa di Au? Muda hupaboa tu hamu 
taringot tu Debata, biasi inda porsaya hamu tu Au? 47 Sanga ise na ro sian 
Debata ditangihon Ia do na nidok ni Debata. Tapi anggo hamu nada sian 
Debata hamu, hara ni 1 ma umbaen na so ra hamu manangihon 1." 48 
Dialusi halak Jahudi i ma, "Nada he tutu do muda hami dokkon halak 
Samaria do Ho, Jana na nisonggopan ni setan?" 49 Dialusi Jesus ma, 
"Nada na nisonggopan ni setan Au! Na pasangapkon Damang do Au, hape 
nada dipasangap hamu Au. 50 Nada manjalahi sangap tu diringKu sandiri 
Au. Adong do Sada na manjalahisa jana la do na manguhumi. 51 Tutu do 
na Hudok tu hamu; sanga ise na mangoloi na Hudok, nada mate be Ia 
salolot-lolotna." 52 Dung 1 didok angka halak Jahudi 1 ma tu Jesus, 
"Saonnari pe anso tangkas sajo di hami, na nisonggopan ni setan do Ho! Si 
Abraham sandiri madung mate, songon i muse angka panurirang 1. Hape 
didok Ho dope, 'Sanga ise na mangoloi hatangKu, nada mate halahi 
salolot-lolotna.' 53 Madung mate angka panurirang. Dohot ise ma 
patudosonMu diriMu? Adong he gumodang Ho ulang pado amanami si 
Abraham na dung mate?" 54 Dialusi Jesus ma, "Sugari Au mamuji 
diring Ku sandiri, na so adong do arti ni pujianKi. Damang do na mamuji 
Au; jana didok hamu, Damang 1 do Debatamunu, 55 hape so ditanda hamu 


Ia. Tapi anggo Au Hutanda do Ia. Jadi muda Hudok na so Hutanda Ia, 
gabe pargabus ma Au songon hamu. Hutanda do Ia jana Huoloi do na 
nidokNia. 56 Na jopan do roha ni si Abraham amangmunu 1 laho marnida 
aringKu. Madung diida Ia i jana jop rohaNia!" 57 Dung 1 didok halak 
Jahudi 1 ma tu Jesus, "So tuk dope lima pulu taon umurMu, na midaMu ma 
lakna si Abraham?" #“NA NIIDAMU MA LAKNA SI 
ABRAHAM?:Dipiga-piga naskah narobi didok: Jungada ma he dnda si 
Abraham Ho?” 58 Dialusi Jesus ma, "Tutu do na Hudok di hamu: 
Dompak so sorang dope si Abraham, madung adong hian Au." 59 Dung 1 
dibuat angka halak Jahudi i ma batu giot mandanggur Jesus, tapi 
martabuni ma Jesus, lalu kehe la morot sian Bagas Ni Debata 1. 


9:1 Di na mamolus Jesus, duda Ia ma sada halak na so marnida, na 
mapitung mamungka sian hatutubuna. 2 Disapai angka siseanNia 1 ma tu 
Jesus, "Ale Guru, ise do na mardosa, bayo on do sanga simatobangna, 
dibaen na mapitung ia sorang?" 3 Dialusi Jesus ma, "Mapitung pe ia nada 
hara ni na mardosa ia jana nada hara ni na mardosa simatobangnia. 
Mapitung pe 1a anso diida halak do kuaso ni Debata markarejo di bagasan 
dirinia. 4 Salolot torang dope ari, angkon pupuonta do mangkarejohon 
karejo ni na marsuru Au. Angke potang ne ma ari Jana nada tarbaen sanga 
ise be markarejo dung di hatiha 1. 5 Salolot di tano on Au, Au do 
sinondang ni portibi on." 6 Dung didokkon Jesus songon 1, marsitijur ma Ia 
tu tano, Jana diluntak Ia ma tano i tu tijurNia. Dung 1 didaiskon Ia ma 
bustak i tu mata ni bayo 1, 7 jana didok Jesus ma tusia, "Kehe ma ho 
marsuap tu tobat Siloam." (Siloam astuanna "Na nisuru".) Jadi kehe ma 
bayo i marsuap paiaskon bohinia. Di na mulak ia marnida ma matania 1. 8 
Sude hombar bagasnia dohot sude halak na marnida ia mangido-ido 
mandok, "Na he bayo on do na somal i juguk mangido-ido?" 9 Adong na 
mandok, "Ja ma da 1." Tapi adong muse ma na mandok, "Nada na satompa 
dohot ia do i." Tapi didok bayo 1 sandiri ma, "Au ma da 1," ning ia. 10 "Na 
tarbia do umbaen na gabe marnida matami?" ninna halahi manyapai ia. 11 
Dialusi ia ma, "Bayo na margoar Jesus i, dibaen Ia saotik bustak di tano 1, 
dung 1 didaiskon Ia ma bustak 1 tu matangku jana ning la ma, 'Kehe ma ho 


marsuap tu tobat Siloam.' Jadi kehe au. Jana disi marsuap au, marnida ma 
matangkon," ning ia. 12 "Di dia ma halakna 1?" ning halahi manyapai. 
"Inda huboto," ning ia mangalusi. 13 Dung i dioban ma bayo i tu jolo ni 
halak Parise. 14 Hatiha na mambaen bustak 1 Jesus dohot tijurNia laho 
mambaen marnida mata ni na mapitung 1 topet do hatiha 1 Ari Sabat. 15 
Jadi disapai angka halak Parise ma bayo 1 sanga bia dalanna umbaen na 
gabe marnida matania. Dialusi bayo 1 ma, "Diapuskon la bustak tu 
matangku, dung 1 kehe au marsuap paiaskon matangki, gabe marnida ma 
au." 16 Adong ma deba sian halak Parise i na mandok, "Nada sian Debata 
asal ni Bayo na mambaen 1, harana dilanggar Ia do tona ni ugamo taringot 
tu Ari Sabat." Tapi didok halak na asing ma, "Dia ma tarbaen halak 
pardosa patupa angka hahomangan sisongon 1?" Paasing-asing pandapot 
ma halahi. 17 Jadi hara ni 1 disapai halak Parise 1 ma sanoli nari tu bayo 1, 
"Didok ho nangkin, la do na mambaen marnida matamu, antong bia do 
pandapotmu taringot tuSia?" "Panurirang do Ia!" ning ia mangalusi. 18 
Tapi laing nada porsaya angka parkuaso ni halak Jahudi 1 na mapitung hian 
1a, hape saonnari madung gabe marnida. Nada porsaya halahi anggo so 
Jolo dipiohon halahi simatobangna, 19 jana disapai halahi ma, "Tutu dehe 
na sorang mapitung anakmon? Na bia do umbaen na gabe marnida ia 
saonnari?" 20 Dialusi simatobangna i ma, "Anaknami ma da on, Jana 
mapitung do on sian mamungka sorang. 21 Tapi anggo taringot tu na gabe 
marnida 1a saomnari, sanga tarbia dalan ni i nada hami boto. Jana sanga ise 
na mambaen gabe marnida matania 1, i pe nada hami boto. Tusia ma sapal 
hamu. Madung tuk umurnia, madung tola ia mangalusi sandiri." 22 Hara ni 
na mabiar do simatobang ni bayo 1 mida angka parkuaso ni halak Jahudi 1 
umbaen na songon 1 didok halahi, harana madung putus tahi ni angka 
parkuaso ni Jahudi 1, pakaruaron ma sian bagas paribadatan sanga ise na 
mangoku Ia Kristus 1. 23 Hara ni 1 ma umbaen didok simatobang ni bayo 1, 
"Nada dakdanak be ia; tusia ma sapai hamu." 24 Dung 1 dipiohon halahi 
ma mangulahi na sorang mapitung 1 hian, jana didok halahi ma tusia, "Oku 
ma di jolo ni Debata paboa ma dohot tigor, angke hami boto pardosa do 
Bayo 1." 25 Didok 1a ma, "Sanga pardosa sanga inda, nada huboto 1. Tapi 
sada do na huboto: Na mapitung humani do au, saonnari madung marnida 


au." 26 Dung 1 didok halahi ma mangulahi tusia, "Bia dibaen Ia tu ho? Bia 
pambaenNia gabe marnida matamu?" 27 Dialusi bayo 1 ma, "Madung 
hupaboa di hamu, hape so ra hamu manangihon. Biasi dope disapai hamu 
1? Adong he na giot siihutkon Ia muse ma hamu?" 28 Dung 1 muruk ma 
halahi tusia ninna halahi ma, "Ho do sisean ni 1, anggo hami nada! Sisean 
ni si Musa do anggo hami. 29 Anggo taringot tu si Musa tangkas do hami 
boto na dung mangkatai Debata tusia. Tapi taringot tu Bayo 1 nada hami 
boto sanga sian dia asal ni 1." 30 Dialusi bayo 1 ma, "Hahomangan noma 1 
anggo so diboto hamu be sanga sian dia asal ni Bayo 1, hape madung 
marnida matangku dibaen Ia. 31 Taboto do, na so ditangihon Debata do 
anggo pardosa. Hum halak na pasangap Debata dohot na patuluskon 
hagiotNia sajo do na nitangihon ni Debata. 32 Sian parmulaan ni tano on 
nada unjung dope tarbege adong halak tarbaensa jolma na sorang mapitung 
gabe marnida. 33 Anggo na so sian Debata do Bayo i, nada tarbaen Ia 
sanga aha na songon i." 34 Dialusi halahi ma, "Himpal do ho halak 
pardosa mamungka sian ujung ni obukmu lopus tu palampak ni patmu sian 
hasosorangmu, giot ajaranmu ma he hami?" Dung i dipakaruar halahi ma 
ia sian bagas paribadatan 1. 35 Dibege Jesus ma na dung dipakaruar halahi 
bayo 1 sian bagas paribadatan. Jadi dung marsuo dohot bayo 1 didok Jesus 
ma tusia, "Porsaya dehe ho tu Anak Ni Jolma 1?" 36 Dialusi bayo 1 ma, 
"Ise dehe 1 Tuhan? Laing paboa ma jolo tu au anso laing porsaya au 
tuSia!" 37 Dialusi Jesus ma, "Madung diida ho la. Na manghatai dohot ho 
saonnari, 1 ma Ia." 38 "Porsaya do au Tuhan!" ninna bayo 1, dung 1 
manungkap ma ia marsomba di jolo ni Jesus. 39 Didok Jesus ma, "Laho 
mandalankon uhum do umbaen na ro Au tu portibi on, anso marnida angka 
na mapitung jana halak na marnida gabe mapitung." 40 Jadi dibege halak 
Parise na adong disi do na nidok ni Jesus songon 1, gabe didok halahi ma 
tuSia, "Na didok rohaMu do na mapitung hami on?" 41 Dialusi Jesus ma, 
"Anggo sugari mapitung hamu, so na mardosa hamu. Tapi hara ni na 
nidokmunu i, 'Marnida do hami,' 1 ma patandahon laing na mardosa hamu." 


10:1 "Tutu situtu do na Hudok on tu hamu: Sanga ise na masuk tu bara ni 
biri-biri 1 nada sian pintu, sipanangko do 1 jana panyamun. 2 Tapi anggo na 


masuk sian pintu, 1 ma parmahan ni biri-biri 1. 3 Jadi diungkap panjago 1 
ma pintu 1 tu parmahan 1, Jana ditangihon angka biri-biri 1 ma sora ni 
parmahan i di na nipiohomnia angka biri-birinia i hombar tu goar-goarna be, 
dung 1 dioban ia ma halahi tu ruar. 4 Dung dioban 1a angka biri-biri 1 tu 
ruar, di jolo ma mardalan parmahan 1, Jana mangihut ma angka biri-birinia 1 
sian pudinia harana ditanda halahi do sorania. 5 Nada ra be halahi 
mangihut tu halak na asing, marlojong do halahi kehe manadingkon halak 
na asing, harana nada ditanda halahi sorana 1." 6 Nada diastui angka halak 
na umbegean 1 sanga aha astuan ni umpama na nidok ni Jesus 1. 7 Didok 
Jesus ma mangulahi, "Tutu do na Hudokkon tu hamu: 'Au do pintu di 
biri-biri 1. 8 Sude halak na parjolo sian Au, panangko do 1 jana panyamun, 
Jana nada ditangihon angka biri-biri i sora ni i. 9 Au do pintu i. Sanga ise 
na masuk sian Au, dapotan haluaan, dapotan jampalan ma 1 muda masuk 
sanga karuar.' 10 Anggo panangko, na giot manangko sajo do 1 muda ro, 
mamatehon dohot manyegohon. Tapi anggo Au muda ro, anso 
marhangoluan do halahi -- 1 ma hangoluan na marlobi-lobi." 11 "Au do 
parmahan na denggan. Rade do mate anggo parmahan na denggan 
manghopkop biri-birina. 12 Anggo parkarejo na mangomo, nada parmahan 
i, Jana nada ia nampuna angka biri-biri i. Muda duda ia sorigala, marlojong 
ma ia manadingkon angka biri-biri 1, lopus disoroi sorigala 1 angka biri-biri 
1 Jana marsitondong dalanna be. 13 Marlojong do parkarejo na niupaan 1, 
angke hara ni na niupaan do ia antong umbaen na karejo, nada 
dipardulihon 1a anggo biri-biri 1. 14 Au do parmahan na denggan. Hutanda 
do angka biri-biringKu jana ditanda halahi do Au, 15 songon Damang na 
mananda Au jana Au mananda Damang. Jana Hulehen do hosangKu 
humopkop biri-biringKi. 16 Adong dope angka biri-biri na asing laing Au 
nampunasa, tapi nada sabara dohot angka biri-biri on. Halahi pe angkon 
obanonKu do jana laing tangihonon ni halahi do sorangKu. Sudena halahi 
angkon gabe “SUDENA HALAHI ANGKON GABE: Dipiga-piga-piga 
naskah narobi didok: Jadi giot adong ma." sapunguan jana sada 
parmahan." 17 "Holong do roha ni Damang tu Au hara ni haradeonKu 
mangalehen hosangKu, anso jagitonKu i mangulahi. 18 Nada tarbaen 
sanga ise pe mangarampas hosangKu sian Au. Na rade hian do Au 


mangalehen hosangKi. Guru di Au do mangalehen 1 jana marguru di Au do 
muse laho manjagitsa mangulahi. Jana i ma na nisuruhon ni Debata 
sibaenonKu." 19 Hara ni na nidok ni Jesus songon 1 gabe martongkari ma 
halak Jahudi 1. 20 Bahat na mandok, "Na sibolison do 1! Na rintik do 1! 
Biasi dipatangi-tangi hamu 1?" ning halahi. 21 Tapi adong muse do na 
mandok, "Anggo halak na hona setan, dia ma tarhatahon la na songon 1! 
Dia ma tarbaen setan halak na mapitung gabe marnida?" 22 Marpesta 
Parningotan Pangompo1on Bagas Ni Debata ma halak di Jerusalem. 
Hatiha musim ngali ma disi. 23 Mardalan-dalan ma Jesus di Emper Ni Si 
Salomo na di Bagas Ni Debata, 24 dirongomi angka parkuaso ni halak 
Jahudi ma Jesus disi. Ninna halahi ma tuSia, "Sadia honok nari sai 
pagangguon ni Guru 1 rohanami? Tangkas ma didokkon Guru 1 muda na 
Ho do Kristus 1." 25 Dialusi Jesus ma, "Madung Hudok di hamu, hape 
laing nada porsaya hamu. Sude angka karejo na Hukarejohon markite-hite 
goar ni Damang do 1, angka karejongKi ma na manyaksihon taringot tu 
Au. 26 Dibaen nada biri-biringKu hamu, hara ni i nada porsaya hamu. 27 
Ditangihon biri-biringKu do sorangKu. Hutanda do halahi jana diihutkon 
halahi do Au. 28 Hulehen do di halahi hangoluan na so ra mantak. Bagi na 
bia pe nada mate halahi, jana nada tarrampas sanga ise pe halahi sian 
parmahanionKu. 29 Gumodangan dope Damang na mangalehen halahi di 
Au #“GUMODANGAN DOPE DAMANG NA MANGALEHEN 
HALAHI DI AU: Dipiga-piga naskah narobi didok: Aha na dung dilehen 
ni Damang di Au, gumodang dope stan.” sian sasudena. Jana nada 
tarrampas sanga ise pe halahi sian parmahanion ni Damang. 30) Sada do 
Au dohot Damang." 31 Dung i dibuat angka parkuaso ni Jahudi i ma 
mangulahi batu laho mandanggur Jesus. 32 Tapi didok Jesus ma tu halahi, 
"Madung duda hamu Au mambaen angka karejo na denggan, na nisuruhon 
ni Damang karejohononKu, sian sude parkarejoan 1, hara ni karejo na dia 
ma umbaen giot dangguranmunu Au?" 33 Dialusi angka parkuaso 1 ma, 
"Umbaen na giot danggurannami Ho, nada hara ni angka karejoMu na 
denggan 1, tapi hara ni na nipabileMu do Debata! Jolma humani do Ho 
antong hape dioku Ho diriMu songon Debata!" 34 Dung 1 didok Jesus ma 
mangalusi, "Inda he tarsurat di Buku Tona 1: Madung Hudok, 'Angka 


debata do hamu'? 35 Jana sude hita rap taoku do anggo na tarsurat di 
Buku Na Badia 1, nada tarbaen sundat 1. Antong anggo songon 1, muda tu 
angka na manjagit hata ni Debata 1, digoari Debata sandiri halahi angka 
debata, 36 biasi didok hamu na mangincahi Debata hara ni na Hudok Au 
Anak Ni Debata? Hape nian na diparbadiai ni Ama 1 do Au jana na 
nisuruNia tu portibi on? 37 Sugari na so Hukarejohon karejo ni Damang, 
padiar ma indangkon sai porsaya hamu tu Au. 38 Tapi muda Hukarejohon 
karejo ni Damang, haru pe nada porsaya hamu tu Au, saotik-otikna angkon 
haporsayaanmunu ma nian na Hubaen 1, anso diboto jana diastui hamu na 
sada do Damang dohot Au, jana Au sada dohot Damang." 39 Giot 
ditangkup halahi ma Ia tapi malua do Ia sian tangan ni halahi. 40 
Mangulahi ma Jesus kehe tu ipar ni Batang aek Jordan, i ma inganan ni si 
Johannes na salpu 1 mandidihon halak, jana disi ma Ia jolo tinggal. 41 
Marroan ma bahat halak mandapotkon Ia. Didok halahi ma, "Nada nian 
mambaen tanda hahomangan si Johannes, tapi tutu do sude na nidok ni si 
Johannes taringot tu Bayo on." 42 Jadi bahat ma disi halak porsaya tu 
Jesus. 


11:1 Adong ma sada halak na marnyae, si Lasarus goarna. Di Betania do 
la maringanan, 1 ma kota ni si Maria dohot si Marta na martinadohon 1. 2 
(Si Maria ma halakna na manduruskon miak na huskus 1 tu patni Tuhani 
jana mangapusina dohot obuknia. Ibotonia ma si Lasarus na marnyae 1.) 3 
Ditonahon halahi na dua ma barita 1 tu Jesus, ninna halahi ma di tona 1, 
"Tuhan, marnyae do donganMu haholongan ni rohaMi." 4 Dung dibege 
Jesus barita 1 didok Ia ma, "Nada pola mate 1a baenon ni nyae 1. Anso 
marsangap do Debata umbaen na marnyae si Lasarus, anso laing dohot 
muse ma dipasangap Anak Ni Debata." 5 Tutu do, holong do roha ni Jesus 
mida si Marta dohot anggina i songon 1 tu si Lasarus. 6 Tapi haru pe na 
dung lalu tu Jesus barita na paboahon marnyae si Lasarus, disangajo Ia 
dope dua ari nari laing di inganan i. 7 Dung dua ari pe anso didokkon Ia tu 
angka siseanNia 1, "Beta ma hita mulak tu Judea." 8 Dialusi angka 
siseanNia 1 ma, "Baru dope, na giot didangguri ni halak Jahudi i Guru 1 
dohot batu, hape saonnari giot mangulahi ma Guru i tusi?" 9 "Nada he dua 


bolas jom do sadari?" ninna Jesus. "Anggo arian do halak mardalan nada 
tartuktuk bagi na tu aha, harana torang do duda ia tano on. 10 Tapi muda 
borngin do halahi mardalan, tartuktuk ma 1a, angke nada adong na torang 
disia." 11 Songon i ma pandok ni Jesus. Dung 1 didok Ia muse dope tehe, 
"Madung modom si Lasarus donganta 1, tapi kehe ma Au manyungguli ia." 
12 Didok angka sisean ni Jesus 1 ma, "Muda tarpodom do si Lasarus 
Tuhan, na giot malum ma 1." 13 Hape anggo na nidok ni Jesus paboa na 
dung mate do si Lasarus. Tapi ninna roha ni halahi, na tutu do tarpodom si 
Lasarus anggo maksud ni Jesus. 14 Jadi torus torang ma dipaboa Jesus, 
"Madung mate si Lasarus. 15 Tapi hara ni na porlu tu hamu sude, gabe jop 
do rohangKu nada disi Au, anso porsaya hamu. Beta ma tadapotkon si 
Lasarus." 16 Didok si Tomas na nigoaran muse "si Linduat" ma tu angka 
donganmnia sisean 1, "Beta ma laing dohot hita anso rap mate hita dohot ia!" 
17 Dung lalu Jesus disi, ma opat ari si Lasarus ditanom. 18 Nada jabat 
tolu kilometer dao ni Betania sian Jerusalem. 19 Bahat do halak Jahudi 
marroan manopot si Maria dohot si Marta laho mangapoi halahi hara ni 
parmonding ni si Lasarus ibotona 1. 20 Dung dibege si Marta na ro Jesus, 
haruar ma ia mangalo-alo Jesus, tapi anggo si Maria di bagas do ia. 21 
Dung 1 didok si Marta ma tu Jesus, "Sugari dison Ho Tuhan dompak so 
mate ibotongki, tontu nada tulus ia mate! 22 Tapi haru pe songon 1 huboto 
do, sanga aha na nipangidoMu tu Debata, sai na lehenon ni Debata do 1 di 
Ho." 23 "Mulak mangolu do ibotomi mangulahi," ninna Jesus tu si Marta. 
24 Dialusi si Marta ma, "Huboto do i angkon mulak mangolu si Lasarus 
dung disungguli angka na mate 1 di Ari Parpudi." 25 Dialusi Jesus ma, "Au 
do hangongot dohot hangoluan. Laing mangolu do sanga ise na porsaya tu 
Au haru pe na dung mate 1a. 26 Halak na mangolu jana na porsaya tu Au, 
nada mate be ia salolot-lolotna. Porsaya dehe ho disi?" 27 Dialusi si Marta 
ma, "Olo Tuhan, porsaya do au Kristus 1 do Ho, Anak Ni Debata na ro tu 
portibi on." 28 Dung didok si Marta songon 1, kehe ma ia marpio si Maria 
angginia 1 Jana dihusipkon ia ma, "Madung dison Guru 1, dipiohon Ia do 
ho." 29 Umbege 1 manigor diompoti si Maria ma jongjong, bulus 
mandapotkon Jesus. 30 (Inda podo masuk Jesus hatiha 1 tu huta 1. Laing di 
ingananparsuoanNia dohot si Marta nangkin dope Ia.) 31 Duda halak 


Jahudi na marjuguhan na mangapoi si Maria di bagas i ma si Maria 
jongjong mopop tu ruar, gabe diihutkon halahi ma ia, harana diambang 
halahi na giot kehe tu kuburan do 1a giot mangandungi disi. 32 Dung lalu si 
Maria tu inganan ni Jesus Jana diida ia ma Jesus, marsinggang ma ia di jolo 
ni Jesus mandok, "O Tuhan, sugari dison Tuhan 1, nada jabat mate 
ibotongki!" 33 Dung diida Jesus tangis si Maria Jana dohot muse ma halak 
Jahudi na marroan 1 dohot si Maria tangis muse, gabe marsak jana ibo sajo 
ma roha ni Jesus. 34 Dung 1 disapai la ma tu halahi, "Di dia ditanom hamu 
ia?" "Beta ma taligi Tuhan," ning halahi. 35 Dung 1 tangis ma Jesus. 36 
Gabe didok halak Jahudi i ma, "Ligi ma, holong ni rohaNaa i tu si 
Lasarus!" 37 Tapi adong muse do sian halahi na mandok, "Madung dibaen 
Ia gabe marnida na mapitung, biasi nada haantahan Ia anso ulang mate si 
Lasarus?" 38 Di bagasan arsak dohot ibo ni roha, kehe ma Jesus tu 
kuburan 1. Songon liang na ditutup dohot batu na godang do kuburan 1. 39 
"Paorot hamu ma batu 1," ninna Jesus. Dialusi si Marta iboto ni na mate 1 
ma, "Tapi ma adong opat ari Tuhan dung ditanom 1a. Ma bau 1 Tuhan!" 40 
Didok Jesus ma tu si Marta, "Na he madung Hudok tu ho: Anggo porsaya 
ho, idaonmu do hasangapan ni Debata!" 41 Dung 1 dipaorot halahi ma batu 
1. Jadi manatap ma Jesus tu langit jana didok Ia ma, "Tarimakasi ma 
Hudok tu Ho Amang hara ni na nitangihonMu pangidoanKu. 42 Huboto 
do na sai tongtong ditangihon Ho pangidoanKu, tapi Hudok pe songon i 
hara ni angka jolma na dison on do, anso porsaya halahi, na Ho do 
marsuru Au." 43 Dung didok Jesus songon i, dipagogo Ia ma soraNia 
pio-pio, "Haruar ma ho Lasarus!" ning la. 44 Dung 1 haruar ma bayo na 
dung mate i. Laing bungkus dope tanganna 1 dohot patna 1 dibaen kopenna 
i, Jana bohina i pe laing ditutupi kopen panutup ni bohi i dope. "Buka hamu 
kopemna 1," ninna Jesus tu halak na disi 1, "jana padalan hamu ma ia." 45 
Bahat do halak Jahudi na marroan i manopotkon si Maria gabe porsaya tu 
Jesus, dung diida halahi na masa 1. 46 Tapi adong muse do sian halahi na 
kehe mangulahi tu halak Parise laho paboahon sanga aha na mibaen ni 
Jesus 1. 47 Jadi hara ni i, dibaen angka halak Parise dohot angka sintua ni 
malim ma rapot, 1 ma rapot godang ni ugamo 1. Didok halahi ma disi, "Bia 
noma baenonta? Bahat do dibaen Bayo 1 hahomangan! 48 Muda 


tapadiar-diar do Ia sai songon 1, gabe sude ma halak porsaya tusia. 
Ujungna ro muse ma halak Rom na markuaso 1 mangaroncohon Bagas Ni 
Debata dohot sude bangsonta on!" 49 Adong ma sahalak sian halahi si 
Kayafas goarna, i ma na gabe Malim Godang di na sataon i, ning ia ma, 
"So adong diboto hamu sanga na aha. SO Na so diboto hamu do? 
Gumonanan do mate sada halak humopkop na bahat ulang pado sudena 
bangso on mago?" 51 Satutuna nada sian pikirannia sandiri didok si 
Kayafas songon 1. Tapi songon Malim Godang do ia di na sataon 1, 
madung songon na nibaennia hian boa-boana na angkon mate Jesus 
humopkop halak Jahudi. 52 Jana nada hum hara ni halak Jahudi sajo, tapi 
dohot muse anso dipalagut sudena gabe sada angka dakdanak ni Debata na 
marserak 1. 53 Jadi mamungka sian ari 1, martahi-tahi ma halak Jahudi 1 
laho mamunu Jesus. 54 Hara ni i nada be mardalani Jesus torang di jolo ni 
halak Jahudi. Ditadingkon la ma Judea, kehe ma Ia tu kota na margoar 
Efraim na donok tu halongonan. Disi ma Ia tinggal rap dohot angka 
siseanNia 1. 55 Jadi hatiha 1 giot dapot ne ma Pesta Paskah ni halak 
Jahudi. Ma bahat halak sian angka kota 1 markehean tu Jerusalem laho 
paiaskon diri dompak so dapot Pesta Paskah 1. 56 Jadi taran di Bagas Ni 
Debata halahi, dijalak-jalahi halahi ma Jesus. Marsisapa-sapaan ma 
halahi, ninna halahi ma, "Bia do ninna rohamu, na so ro do Ia ulaning tu 
pesta on?" 57 Madung diparentahon angka sintua ni malim dohot angka 
halak Parise, sanga ise na umbotoan di dia Jesus, angkon paboaon ni na 
umbotosa 1 ma 1, anso tarbaen manangkup Jesus. 


12:1 Onom ari nari dompak so Pesta Paskah 1, kehe ma Jesus tu Betania. 
Disi do tinggal ni si Lasarus na dung jungada mate jana na nipangolu ni 
Jesus mangulahi. 2 Ditamu halahi ma Ia disi, Jana dohot ma si Marta 
mangoloi disi tapi anggo si Lasarus dohot ma ia mangan rap dohot Jesus. 
3 Dung i ro ma si Maria maroban hira-hira satonga liter narwastu, 1 ma 
miak na lobi huskus jana na arga situtu. Diusehon ia ma miak i tu pat ni 
Jesus jana diapus ia ma dohot obuknia. Gabe huskus ma sude bagas i hara 
ni uap ni miak na huskus 1. 4 Sahalak sian sisean ni Jesus na margoar si 
Judas Iskariot, ia ma muse na manghianat tu Jesus mandok, 5 "Biasi ma 


he inda nigadis miak na huskus 1, arga tolu ratus hepeng perak jana nilehen 
hepengna 1 tu halak na pogos?" 6 (Didok si Judas pe songon 1 nada na 
mangarohahon halak napogos ia, tapi hara ni na panangko do ia. Madung 
somal ia mambuati hepeng sian hepeng ni halak na dipasimpankon disia.) 
7 Tapi didok Jesus ma, "Padiar ma songon 1. Tu ari pananomanKu do 1 
dibaen ia. 8 Anggo halak na pogos tongtong do adong di tonga- 
tongamunu, tapi anggo Au nada tongtong rap dohot hamu." 9 Bahat ma 
halak Jahudi na umbege, na dung di Betania Jesus. Jadi kehe ma halahi 
tusi. Umbaen na kehe pe halahi tusi nada hum hara ni Jesus, tapi dohot do 
muse hara ni na giot mangaligi si Lasarus na dung dipangolu ni Jesus 
mangulahi. 10 Hara ni i ma dibaen na giot dohot si Lasarus bunuon ni 
angka sintua ni malim 1; | | angke hara ni ia, gabe bahat halak Jahudi na 
kehe manadingkon pamimpin ni halahi gabe porsaya muse tu Jesus. 12 
Ancogotna 1 tarbege ma tu halak na bahat na marroan manghagodangkon 
Paskah 1, bahaso na dung di tonga dalan Jesus laho tu Jerusalem. 13 Dung 
1 diparrampingkon halahi ma mare-mare, kehe ma halahi mangalo-alo 
Jesus. Marsurahi ma halahi, "Hosana! Dipasupasu ma Ia na ro di bagasan 
goar ni Tuhan, Raja ni Israel!" 14 Jadi adong ma halode na poso dapot 
Jesus jana dilombut Ia ma i. Laing songon na tarsurat i, 15 "Ulang ho 
mabiar, ale boru kota Sion! Ligi ma Rajamu ro, mangalombut sada halode 
jara-jara!" 16 Anggo di hatiha 1 nada diastui anak sisean ni Jesus i dope 
taringot tusi. Tapi dung dipasangap Jesus, 1 ma dung diparsilangkon jana 
mulak mangolu Ia, baru pe diingot halahi na dung tarsurat songon 1 di 
bagasan Buku Na Badia taringot tuSia jana na dung dipatulus halahi 
songon i tuSia. 17 Anggo angka na midaan Jesus hatiha na mamiohon si 
Lasarus haruar sian kuburan 1 jana dipangolu ia mangulahi, sai 
dipaboa-boa halahi do torus tu angka halak na asing taringot tusi. 18 I do 
umbaen na marroan halak na bahat i mandapotkon Jesus, harana madung 
dibege halahi na nibaenNia hahomangan 1. 19 Dung i marsipandohonan ma 
angka halak Parise i ninna halahi ma, "Nada adong gunana ro hita tuson! 
Ligi hamu ma, ma gabe sude na satano on mangihutkon Ia!" 20 Tapi 
adong do dohot halak Junani sian angka na manangkok marsomba di ari 
pesta 1. 21 Ditopot halahi ma si Pilipus, ninna halahi ma, "Anggo tarbaen 


do sugari, por do rohanami marsuo dohot Jesus." (Sian Betsaida na di 
Galilea do anggo asal ni si Pilipus.) 22 Dung i kehe ma si Pilipus 
paboahon i tu si Andreas, gabe rap ma halahi na dua paboahonsa tu Jesus. 
23 Dung 1 didok Jesus ma tu halahi, "Madung dapot hatihana pasangapon 
Anak Ni Jolma 1. 24 Tutu do na Hudok on tu hamu: Muda so nisuan tu 
tano jana mate same 1, laing tinggal sangkibung 1 sajo do 1. Tapi muda 
mate same 1, baru pe anso bahat eme diparbatuhon. 25 Sanga ise na 
mangkaholongi ngoluna na di tano on, agoan ngolu na so mantak ma 
halahi. Tapi sanga ise na so mampardulihon ngoluna na di tano on, na 
mangarade tu hangoluan na so mantak ma halahi. 26 Sanga ise na giot 
mangolo1 Au angkon ihutkononnia do Au; anso sai tongtong rap dohot Au 
angka na mangoloi Au sanga di dia pe Au. Jana pasangapon ni Damang 
muse ma sanga ise na mangoloi Au." 27 "Songon na marsak do rohangKu 
saonnari. Aha do na giot sidohononKu? DohononKu do, 'O Amang ulang 
ma padiar Au mamolus partinaonan on!' Hape nian laho manaon 
partinaonan on do umbaen na ro Au. 28 Pasangap ma goarMu da Amang!" 
Dung 1 tarbege ma sora sian langit na mandok, "Madung Hupasangap 1 
tapi pasangaponKu dope 1 mangulahi." 29 Dibege halak na bahat na disi 
do sora 1. Didok halahi ma, "Ronggur do 1!" Tapi adong muse do mandok, 
"Nada! Surusuruan do 1 mangkobari tuSia!" 30 Dung 1 didok Jesus ma tu 
halahi, "Nada hara ni Au umbaen na tarbege sora 1, tapi hara ni 
haporluanmunu do. 31 Saonnari ma hatihana uhuman portibi on, taluhonon 
ma raja ni portibi on saonnari. 32 Anggo Au muda dung dipatuginjang di 
ginjang ni tano, tarihonKu ma halak sudena tu Au." 33 Na paboahon 
pangalaho ni hamateanNia na di parsilangkon 1 do na nidokNia songon i. 
34 Didok halak na bahat 1 ma tuSia, "Anggo mangihutkon Buku Tona ni 
ugamonami, salolot-lolotna do mangolu anggo Kristus 1. Biasi do 
didokkon Ho patuginjangon di ginjang tano Anak Ni Jolma 1. Ise lakna 
Anak Ni Jolma 1?" 35 Dialusi Jesus ma, "Santongkin nari sajo noma 
hatiuran 1 di tonga-tongamunu. Jadi dalani hamu ma sidalananmunu salolot 
laing adong na torang 1 anso ulang ditutupi hagolapan 1 hamu. Sanga ise na 
mardalan di na golap nada diboto ia sanga na giot tu dia 1a kehe. 36 
Haporsayai hamu ma hatiuran 1 salolot laing di hamu 1, anso gabe halak ni 


hatiuran hamu." Dung didokkon Jesus songon 1, morot ma Ia sian 1 jana 
nada ra be Ia patidahon diriNa tu halahi. 37 Madung bahat sajo angka 
hahomangan dibaen Jesus di jolo ni halahi. Tapi haru songon 1 pe nada 
porsaya halahi tuSia. 38 Jadi di na songon 1 tarjadi ma na didok ni 
Panurirang Jesaya. Songon on ma pandoknia, "O ale Tuhan, ise ma he na 
porsaya tu jamitanami? Tu ise dope patidahonon kuaso ni Tuhan?" 39 
Hara ni 1 ma umbaen na so tarhaporsayai halahi, angke didok si Jesaya 
hian do songon on, 40) "Hupapitung do mata ni halahi, jana Hupagolap 
pikiran ni halahi, lopus nada marnida mata ni halahi, jana nada marbuka 
pikiran ni halahi. Anso ulang mulak halahi tu Au, gabe Hupamalum halahi 
muse." 41 Songon i do didok si Jesaya, harana madung duda ia 
hasangapanNia jana na mangkobari ia taringot tuSia. 42 Tapi haru pe 
songon 1, laing bahat do angka pamimpin ni halak Jahudi i na porsaya tu 
Jesus. Tapi nada puluk halahi mangoku torang di jolo ni halak, harana 
mabiar halahi diharuarkon sian bagas paribadatan. 43 Harana holongan do 
roha ni halahi di hasangapan na sian jolma, ulang pado hasangapan na sian 
Debata. 44 Dung 1 didokkon Jesus ma, "Sanga ise na porsaya tu Au, nada 
hum tu Au porsaya halahi tapi dohot do tu na marsuru Au. 45 Jana sanga 
ise na marnida Au, diida la muse do na marsuru Au. 46 Songon sinondang 
do Au di na ro tu portibi on, anso sude halak na porsaya tu Au ulang be 
tinggal di na golap. 47 Sanga ise na manangihon pangajaranKu tapi nada 
diihutkon Ia nada Au na manguhumisa. Angke nada na giot manguhumi 
portibi on umbaen na ro Au, tapi na giot paluahon do. 48 Saulahon, adong 
do na manguhumi sanga ise na so ra manjagit Au Jana na so ra patuluskon 
angka na Hudok. Jamita na Hupalalu i do na gabe panguhum maradopkon 
halahi di Ari Parpudi. 49 Jana songon 1 do tutu! Harana Au pe nada 
Jungada Au mandok hata sian roha-rohangKu sandiri, Damang na marsuru 
Au, Ia do na mamarentahon tu Au sanga aha na angkon dokkononKu jana 
sanga aha sipabotohononKu. 50 Jana Huboto do na mangalehen hangoluan 
na so mantak do parentaNia 1. Sanga aha na Hudokkon i, na nisuruhon ni 
Damang do Au mandokkon 1." 


13:1 Sadari noma anso Ari Pesta Paskah. Madung diboto Jesus na giot 


tadingkononNia ma portibi on jana mulak ma la tu AmangNia. 
Dihaholongi la do sudena halak na diSia, na adong di tano on jana lopus tu 
ujungna pe laing holong do rohaNia di halahi. 2 Mangan ma Jesus dohot 
angka siseanNia borngin 1. Madung disuan Sibolis i tu bagasan roha ni si 
Judas anak ni si Simon Iskariot roha na giot manghianat tu Jesus. 
#MADUNG DISUAN SIBOLIS ... TU JESUS: Sanga: Madung 
ditontuhon Sibolis hian si Judas anak ni si Simon giot manghianat tu 
Jesus.“ 3 Diboto Jesus do na dung dipasahat AmangNia sude kuaso tuSia. 
Jana diboto Ia muse do na ro sian Debata Ia, jana angkon mulak muse Ia tu 
Debata. 4 Jadi jongjong ma Ia sian meja 1, dibuka Ia ma baju jubaNia, 
dililitkon Ia ma sada anduk di gonting Nia. 5 Dung i diusehon Ia ma aek tu 
sada sambong, dibasu Ia ma pat ni angka siseanNia 1 jana dipahiang Ia 
dohot anduk na lilit di gonting Nia 1. 6 Dung lalu tu si Simon Petrus, didok 
si Simon Petrus ma, "Na giot mamasu patku do Ho, ale Tuhan?" 7 Dialusi 
Jesus ma, "Anggo saonnari nada mangarti dope ho sanga aha na Hubaen, 
tapi botoonmu do 1 muse." 8 Didok si Petrus ma, "Ulang Tuhan. Bagi na 
bia pe nada tola ho mamasu patkon!" Tapi didok Jesus ma tusia, "Anggo 
so Hubasu do patmon, nada tola be ho gabe siseanKu." 9 Dialusi si Simon 
Petrus ma, "Anggo songon 1 do Tuhan, ulang ma hum patKu sajo dibasu, 
tapi dohot ma tanganKu dohot ulungKu!" 10 Didok Jesus ma, "Sanga ise 
na dung maridi, tontu madung 1as ia sude. Nada porlu be mipaias 
mangulahi, hum patnia “HUM PATNIA: Dipiga-piga-piga naskah narobi 
nada adong hata on.” sajo noma i sipaiason. Anggo hamu na dung ias hian 
do, tapi nada sude hamu." 11 (Madung diboto Jesus hian sanga ise na giot 
manghianattuSia. I do umbaen na nidokNia, "Anggo hamu na dung ias hian 
do, tapi nada sude hamu.") 12 Dung sidung dibasu Jesus pat ni halahi 
sude, dipake Ia ma mangulahi baju jubaNia 1, dipajuguk Ia ma tu 
juguhanNia hian. Dung i didokkon Ia ma tu halahi, "Diboto hamu do sanga 
aha astuan ni na Hubaen i tu hamu? 13 Digoari hamu do Au Guru dohot 
Tuhan. Tutu do na nidokmunu 1, harana Guru do Au tutu jana Tuhan. 14 
Jadi muda Au Tuhan dohot Gurumunu mamasu patmunu, hamu pe angkon 
marsibasuan pat ni donganna ma hamu. 15 Tiruan do na Hubaen 1 tu hamu, 
anso dibaen hamu muse songon na Hubaen i tu hamu. 16 Tutu do na 


Hudok on tu hamu: Nada gumodang naposo sian morana, jana nada 
gumodang suruan sian na marsurusa. 17 Saonnari madung diboto hamu na 
songon i; jadi muda didalankon hamu songon i, martua situtu ma hamu." 
18 "Nada tu hamu sudena na Hudokkon on. Huboto do sanga ise na dung 
Hupili. Tapi angkon laing tarjadi do sanga aha na tarsurat di Buku Na 
Badia 1, songon on do tarsurat disi, 'Sanga ise na mangan rap dohot Au, 1 
ma ibana na giot mangalo Au.' 19 Jolo Hupaboa hian do i tu hamu saonnari 
dompak so tarjadi dope, jadi muda dung tarjadi anso porsaya hamu Au do 
na nidok ni surat i. 20 Tutu do na Hudok on tu hamu: Sanga ise na 
manjagit suruanKu, na manjagit Au do 1. Sanga ise na manjagit Au, Debata 
na marsuru Au do na nijagitna disi." 21 Dung didok Jesus songon 1, 
marsak sajo ma rohaNia di bagasan. Dung i torus torang ma didok Ia, 
"Tutu do na Hupaboa on tu hamu: Sahalak sian hamu giot manghianati tu 
Au." 22 Marsiligian ma angka siseanNia i di bagasan pangkilalaan na so 
martontu. Nada diboto halahi sanga ise na nidokNia. 23 Tapi adong ma 
sahalak sisean haholongan ni roha ni Jesus juguk di lambungNia. 24 Jadi 
dihilap si Simon Petrus ma tusia anso disapai ia tu Jesus sanga ise na nidok 
ni Jesus. 25 Dung i dipadonok ia ma tu Jesus laho manyapai ning ia ma, 
"Ise dehe 1, Tuhan?" 26 Dialusi Jesus ma, "Sanga tu ise Hulehen roti na 
Husornomkon on, 1 ma ibana." Dung 1 dibuat Jesus ma roti 1, disornomkon 
Ia ma tu mangkuk 1; jadi dilehen Ia ma tu si Judas anak ni si Simon 
Iskariot. 27 Disi dijagit si Judas roti 1, manigor susur ma Sibolis 1 tusia. 
Dung 1 didok Jesus ma tusia, "Pasigop ma baen sanga na aha giot 
baenonmu!" 28 Nada adong na umboto sian halahi na juguk mangan disi, 
sanga hara ni aha umbaen na didok Jesus songon i tu si Judas. 29 Adong 
deba na marpikir, na disuru Jesus do si Judas manobusi na porlu tu pesta 1 
sanga betak na nisuru ni Jesus si Judas mangalehen hepeng saotik tu angka 
na pogos -- harana si Judas do sitiop hepeng kas ni halahi. 30 Dung dijagit 
si Judas roti 1, manigor haruar ma ia. Madung borngin hatiha 1. 31 Dung 
morot si Judas sian i, didok Jesus ma, "Pasangapon ma saomnari Anak Ni 
Jolma Suruan ni Debata 1. Jana nipasangap muse ma Debata markite-hite 
Ia. 32 Muda dipasangap Debata markite-hite la, pasangapon ni Debata 
muse ma la markite-hite diri ni Debata sandiri. Manigor baenon ni Debata 


ma songon 1. 33 Hamu angka dakdanakKu, nada sadia honok nari be Au 
rap dohot hamu. Jalahanmunu ma Au, tapi songon na dung Hudokkon 1 tu 
halak Jahudi, laing songon i ma dohononKu tu hamu: Nada tarbaen hamu 
ro tu inganan hakeheanKi. 34 Jagit hamu ma tona na imbaru on sian Au: 
Angkon marsihaholongan do hamu sama hamu. Songon 
pangkaholongingKu di hamu, laing songon 1 ma angkon marsihaholongan 
hamu. 35 Muda marsihaholongan do hamu, gabe botoon ni halak ma sude, 
na tutu do anak siseanKu hamu." 36 "O Tuhan, na giot tu dia do Ho 
Tuhan?" ning si Simon Petrus manyapai Jesus. Didok Jesus ma, "Na giot 
kehe do Au tu sada inganan, tapi nada tarihutkon ho Au tusi saomnari. Tu 
pudi on pe ihutkononmu Au." 37 Didok si Petrus ma tuSia, "Biasi nada 
tarihutkon au Ho saomnari Tuhan? Ra do au mate humopkop Ho Tuhan!" 
38 Dialusi Jesus ma, "Tutu ma he na ra ho mate humopkop Au? Tutu do 
na Hudok on tu ho: Painte so martahuak manuk, ma pola tolu noli diporso 
ho Au!" 


14:1 Didok Jesus ma, "Ulang pola marsak rohamunu. Porsaya ma hamu tu 
Debata jana porsaya ma hamu tu Au. 2 Bahat do inganan di bagas ni 
Damang. Na giot pasingkop ingananmunu do Au kehe tusi. Pola ma 
Hudok songon i tu hamu, anggo na so tutu do songon 1? 3 Dung kehe Au 
pasingkop inganan 1 di hamu, mulak pe Au anso laing disi muse ma hamu. 
4 Madung diboto hamu do dalan tu inganan na Hutopot 1." 5 Dung i didok 
si Tomas ma tu Jesus, "Nada hami boto Tuhan sanga na giot tu dia Ho 
kehe, sian dia ma hami boto dalan tusi?" 6 Ninna Jesus ma mangalusi, "Au 
do dalan 1 dohot hasintongan dohot hangoluan. Nada adong na tarbaen ro 
tu Ama i anggo so markite-hite Au. 7 Sugari ditanda hamu Au, tontu laing 
tandaonmunu muse “SUGARI DITANDA HAMU AU ... TONTU LAING 
TANDAONMUNU MUSE: Dipiga-piga naskah narobi didok: Hara ni na 
dung nitandamunu Au ... tandaonmunu muse.“ ma Damang. Mamungka 
saonnari madung ditanda hamu Ia, jana madung duda hamu." 8 Dung 1 
didok si Pilipus ma tu Jesus, "Patidahon ma Ama i tu hami Tuhan, anso 
sombu rohanami," ming Ia. 9 Tapi dialusi Jesus ma, "Sai honok ma Au 
dung rap dohot hamu sudena, hape laing na so ditanda ho dope Au 


Pilipus? Sanga ise na marnida Au, madung diida la muse Ama i. Biasi 
dope didokkon ho, 'Patuduhon ma tu hami Ama 1'? 10 O, ale Pilipus! 
Adong he laing na so porsaya do ho na sada do Au dohot Ama i jana Ama 
1 sada dohot Au? Sudena na Hudok on tu ho nada sian roha-rohangKu 
sandiri 1. Damang na sai maringanan di bagasan Au, la do na 
mangkarejohon 1 sudena. 11 Porsaya ma hamu di Au, na sada do Au dohot 
Ama 1, Jana Ama i dohot Au. Tapi porsaya ma hamu tu Au hara ni sude 
angka parkarejoan 1. 12 Hudok ma tu ho: Satutuna sanga ise na porsaya tu 
Au, tarbaen ia ma mangkarejohon angka karejo songon na Hupambaeni 1, 
salang na gumodang sian 1 pe tarbaensa -- angke na kehe mandapotkon 
Ama 1 do Au. 13 Jana sanga aha pe na nipangidomunu di bagasan goarKu, 
baenonKu ma 1 di hamu, anso nipasangap Ama 1 markite-hite Anak 1. 14 
Pangido hamu ma sanga aha sajo markite-hite goarKu, Hupatulus pe 1 di 
hamu." 15 "Muda holong rohamunu tu Au, dalankononmunu do angka na 
Huparentahon. 16 Dung 1 Hupangido pe tu Ama 1, anso dilehen Ia 
Pangurupi na asing di hamu, na tinggal rap dohot hamu salolot-lolotna, 1” 
i ma Tondi ni hasintongan. Nada tarjagit portibi on Tondi i, angke nada 
diida portibi on Ia jana nada ditanda halahi muse. Tapi anggo hamu, 
ditanda hamu do Tondi 1 angke rap dohot hamu do Ia tongtong mangolu, 
jana di bagasan hamu muse do Ia. 18 Nada pola padiaronKu hamu 
mardangol-dangol. Mulak do Au mandapotkon hamu. 19 Nada sadia 
honok nari, nada idaon ni portibi on be Au, tapi anggo hamu laing 
idaonmunu do Au, jana dibaen na mangolu do Au, hamu pe laing mangolu. 
20 Di hatiha 1 tangkas ma botoonmunu, na di bagasan Damang do Au, 
hamu pe di bagasan Au jana Au di bagasan hamu. 21 Sanga ise na 
manjagit angka parentangKi jana na mangoloisa, 1 ma na mangkaholongi 
Au. Haholongan ni Damang ma sanga ise na mangkaholongi Au. Au pe 
laing haholonganKu ma halahi, jana patidahononKu ma tu halahi sanga ise 
Au." 22 Disapai si Judas (tapi nada si Judas Iskariot) ma Jesus, "O Tuhan! 
Biasi ma hum tu hami dipatangkas Ho diriMu Tuhan, hape tu portibi on 
nada?" 23 Ninna Jesus ma mangalusi, "Sanga ise na mangkaholongi Au, 
ihutkononna do angka pangajaranKu. Haholongan ni Damang ma Ia. Ro 
ma Damang dohot Au sandiri mandapotkon 1a jana maringanan ma Hami 


rap dohot ia. 24 Sanga ise na so mangkaholongi Au nada ihutkonon ni 1 
angka pangajaranKu. Angka pangajaran na nibegemunu 1, nada 
pangajaranKu i. Tapi pangajaran ni na marsuru Au do 1, i ma Damang. 25 
Sudena 1 Hupaboa tu hamu salolot rap dope Au dohot hamu. 26 Tapi 
Tondi Parbadia 1 ma na mangajarkon sasudena 1 tu hamu. Ia do Pangurupi 
na giot suruhonon ni Ama 1 markite-hite goarKu. Pangurupi 1 ma 
paingotkon tu hamu sasudena na dung Hupaboa i tu hamu. 27 Hasonangan 
do Hutadingkon di hamu. Hasonangan na sian Au sandiri do na Hulehen tu 
hamu. Nada songon pangalehen ni portibi on anggo pangalehenKu 
hasonangan 1 tu hamu. Ulang pola susa rohamunu, ulang hamu mabiar. 28 
Ma dibege hamu Hudok, 'Kehe ma Au, tapi ro do Au mandapotkon hamu 
mangulahi'. Anggo na holong do rohamunu tu Au, jop do rohamunu di na 
kehe Au tu Ama i, angke gumodang do Ama i sian Au. 29 Jolo Hupaboa 
hian do 1 sudena tu hamu dompak so tarjadi dope, anso porsaya hamu 
muda dung tarjadi 1 muse. 30 Nada pola bahat be Au mandok hata tu 
hamu angke madung ro raja ni portibi on. Tapi nada markuaso i tu Au. 31 
Tapi anso diboto portibi on na holong do rohangKu mida Ama 1, 1 do 
umbaen na Hukarejohon sandok na nisuruhon ni Ama 1 karejohononKu. I 
pe, beta ma hita kehe sian on." 


15:1 "Au do bona ni anggur na tutu, jana Damang do parkobun 1. 2 
Diambungkon Ia do sude rantingKu na so marbatu, jana sude ranting na 
ramos dipaias Ia do anso mur ramos muse batuna. 3 Madung ias anggo 
hamu dibaen pangajaran na Hulehen 1 di hamu. 4 Tinggal ma hamu di 
bagasan Au, Jana Au di bagasan hamu. Anggo ranting, nada tarbaen 
marbatu sian dirina, anggo so tinggal di bona ni anggur 1. Laing songon 1 
do muse hamu muda so tinggal di bagasan Au. 5 Au do bona ni anggur i, 
Jana hamu ma angka rantingna. Sanga ise na tinggal di bagasan Au jana Au 
di bagasan ia, ramos ma ia marbatu, angke anggo so rap dohot Au, nada 
adong bagi aha tarbaen hamu. 6 Sanga ise na so tinggal di bagasan Au, 
ambungkonon ma ia songon ranting 1 gabe mahiang. Angka ranting na 
songon i, sipalaguton ma i Jana siambungkonon tu bagasan api, anso 
mosok. 7 Muda tinggal do hamu di bagasan Au jana pangajaranKu pe sai 


tinggal di bagasan rohamunu, tola ma pangidoanmunu sanga na aha pe 
giotmunu, nigohan ma pangidoanmunu 1. # Muda ramos hamu marbatu, 
gabe hasangapan ni Ama 1 do 1, songon 1 ma dalanna baenonmunu 
patuduhon na tutu situtu hamu siihutkon Au. 9 Huhaholongi do hamu 
songon pangkaholongi ni Damang tu Au. 10 Muda duhutkon hamu angka 
parentangKu, mangolu ma hamu sian holong ni rohangKu, laing songon 
Au na mangolu hara ni holong ni roha ni Damang, angke Huihutkon do na 
niparentahonNia. | | Hupaboa pe i sudena tu hamu, anso maringanan do 
hajojop ni rohangKu di bagasan hamu, Jana anso sanggam hajojop ni 
rohamunu. 12 On ma parentangKi, angkon marsihaholongan do hamu 
sama hamu, songon pangkaholongingKu di hamu. 13 Nada adong holong 
na gumodang sian holong ni sahalak na mangalehen hosana humopkop 
ale-alena. 14 Angka ale-alengKu ma hamu muda dikarejohon hamu sanga 
aha na Huparentahon tu hamu. 15 Anggo hamu nada Hugoari be naposo, 
harana anggo naposo nada diboto ia sanga aha na nikarejohon ni morana. 
Dongan do hamu Hugoari, harana sude na Hubege sian Damang madung 
Hupaboa tu hamu. 16 Nada hamu mamili Au. Au do na mamili hamu jana 
Husuru hamu kehe anso ramos hamu marbatu -- 1 ma parbatu na denggan. 
Dung 1 lehenon ni Damang ma di hamu sanga aha pe na nipangidomunu 
markite-hite goarKu. 17 On ma parentangKi tu hamu: Angkon rap 
marsihaholongan ma hamu." 18 "Muda dihosomi portibi on hamu, ingot 
hamu ma, na dung parjolo do Au dihosomi portibi on. 19 Sugari na sian 
portibi on hamu, haholongan ni portibi on do hamu songon halaknia. Tapi 
madung Hupili hamu sian portibi on, Jana nada be halak portibi on hamu. 
Hara ni 1 do umbaen na hosom roha ni portibi on mida hamu. 20 Ingot 
hamu ma hata na Hudok on tu hamu, 'Nada gumodang naposo sian 
morana.' Muda diparkanciti halahi Au, hamu pe laing parkancitan ni halahi 
muse do. Muda diihutkon halahi pangajaranKi, laing ihutkonon ni halahi 
muse ma angka pangajaranmunu. 21 Baenon ni halahi ma sudena itu 
hamu, hara ni na siseanKu hamu harana nada ditanda halahi sanga ise na 
marsuru Au. 22 Sugari sura na so jungada Au ro jana nada unjung 
Huhatahon sudena i tu halahi, nada tarsalahon halahi. Tapi anggo saomnari 
nada adong be sidalian ni halahi taringot tu dosa ni halahi. 23 Sanga ise na 


mangkosomi Au, dihosomi ia muse do Damang. 24 Madung Hubaen di 
tonga-tonga ni halahi angka pangalaho na so jungada dibaen halak na asing 
sanga ise pe. Sugari na so Hubaen angka na songon 1 di tonga-tonga ni 
halahi, ias do halahi sian hasalaan. Saonnari haru pe madung diida halahi 
angka pangalaho 1, hape laing hosom dope roha ni halahi tu Au dohot tu 
Damang. 25 Jadi madung songon 1 pangalahona anso laing tulus na 
tarsurat 1 di Buku Tona ni halahi na mandok, 'Dihosomi halahi do Au haru 
so binoto sanga hara ni aha.' 26 Jadi ro ma Pangurupi na sian Ama 1, na 
giot suruonKu tu hamu, 1 ma Tondi ni hasintongan na ro sian Ama i. Ia do 
na manyaksihon taringot tu Au. 27 Tapi hamu pe angkon saksihononmunu 
do taringot tu Au, harana madung rap hamu dohot Au sian mulana." 


16:1 "Hupaboa pe 1 sudena tu hamu, anso ulang gabe mardandi do hamu. 
2 Paruaron ni halahi ma hamu sian angka bagas paribadatan. Olo, na ro do 
hatihana, sanga ise na mamunu hamu, diambang ia na dung mangoloi 
Debata ma 1a, hara ni na dung dibunu ia hamu. 3 Dibaen halahi pe songon 1 
tu hamu, hara ni na so ditanda halahi dope Damang dohot Au. 4 Tapi 
madung Hupaboa hian 1 saonnari tu hamu anso diingot hamu 1 saulahon 
muda dung dibaen halahi tu hamu na songon 1, madung Hupaboa hian do 1 
tu hamu." "Anggo sian mulana nada pola Hupaboa hian 1 tu hamu, angke 
rap dope Au dohot hamu. 5 Tapi anggo saonnari, kehe noma Au 
mandapotkon na marsuru Au; hape haru songon 1, umpe sahalak sian hamu 
na manyapai, 'Giot tu dia de Ho kehe?' 6 Mur hancit muse noma rohamunu 
dung Hupaboa na songon i tu hamu. 7 Torus torang ma Hupaboa tu hamu: 
Maruntungan do hamu muda kehe Au; harana anggo so kehe Au, nada 
tulus ro Pangurupi 1 tu hamu. Tapi muda kehe Au, suruhononKu ma la ro 
tu hamu. 8 Jana muda dung ro Ia, pabotohononNia ma tu portibi on arti ni 
dosa na satutuna, arti m hatigoran dohot arti ni panguhuman. 9 
PabotohononNia ma bahaso dosa do muda laing so porsaya halahi tu Au, 
10 hara ni hatigoran jana hara ni na kehe Au mandapotkon Damang, Jana 
nada idaonmunu be Au, | | madung manguhumi Debata, dibaen madung 
hona uhum parkuaso ni portibi on! 12 Bahat dope nian na giot 
dokkononKu tu hamu, tapi anggo saomnari nada tuk dope gogomunu laho 


manjagit 1. 13 Tapi muda dung ro Tondi ni hasintongan 1 pabotohonNia ma 
hatutuan salaho tu Debata, la ma na manguluhon hamu laho mananda sude 
hatutuan. Nada dohononNia sanga aha sian roha-rohaNia sandiri, hum 
taringot tu na nibegeNia do hatahononNia. Jana paboaonNia ma tu hamu 
sanga angka aha na giot masa tu pudian ni ari. 14 PasangaponNia ma Au, 
angke sanga aha na nipalaluNia tu hamu, sian Au do i dijagit Ia tu hamu. 
15 Au do nampuna sasude na adong di Ama 1. I do umbaen na Hudok, 
sanga aha na nipasahat ni Tondi 1 tu hamu, sian Au do 1 dijagit Ia." 16 
"Hum santongkin nari noma, nada idaonmunu be Au, tapi santongkin nari 
muse, idaonmunu ma Au." 17 Dung 1 marsisapa-sapaan ma deba angka 
sisean ni Jesus 1, ninna halahi ma, "Aha dehe astuan ni 1 sudena? Didok Ia, 
'Santongkin nari noma nada idaonmunu be Au, Jana santongkin nari 
idaonmunu ma Au.' Didok muse dope, 'Harana kehe ma Au mandapotkon 
Damang.' 18 Aha do maksudNia mandok 'Santongkin nari”? Nada binoto 
sanga taringot tu aha na nidok Nia!" 19 Mangarti do Jesus na giot 
manyapai halahi tuSia. Jadi ning Ia ma tu halahi, "Hara ni na Hudok 1, 
'Hum santongkin nari noma nada idaonmunu be Au, tapi santongkin nari 
muse idaonmunu ma Au.' I dehe na giot sapaanmunu? 20 Hudok ma tu 
hamu: Satutuna martangisan ma hamu jana mangandungi, tapi jop ma roha 
ni portibi on. Susa ma rohamunu tapi gabe muba ma hasusaanmunu 1 gabe 
hajojop ni roha. 2! Muda giot sorang anak ni sada ina, marsak ma rohania 
hara ni na dung dapot hatihana manaon na hancit ia. Tapi disi sorang 
dakdanak 1, manigor lupa ma ina 1 di na hancit 1, marjop ni roha ma ia 
angke madung sorang sada dakdanak tu tano on. 22 Laing songon 1 ma 
hamu: Susa ma rohamunu saonnari, tapi marsuo dope Au dohot hamu, 
gabe jop ma rohamunu, Jana nada tarbuat sanga ise hajopjop ni roha 1 sian 
hamu. 23 Anggo di ari 1, nada sapaanmunu be sanga aha tu Au. Tutu do na 
Hudok on tu hamu; sanga aha na nipangidomunu sian Ama 1 markite-hite 
goarKu lehenon ni Damang ma 1 di hamu. 24 Lopus tu hatiha on na so 
unjung dope dipangido hamu sanga na aha markite-hite goarKu. Torus ma 
pangido hamu, gabe manjagit ma hamu, anso sanggam jop ni rohamunu." 
25 "Markite-hite umpama do sudena 1 Hupatorang tu hamu. Tapi ro do 
hatihana, nada pola marumpama be Au muda mandok hata tu hamu. Torus 


tangkas noma dokkononKu tu hamu taringot tu Ama 1. 26 Anggo disi, 
pangidoonmunu ma tu Ama 1 markite-hite goarKu, jana nada Hudok na 
giot pangidoonKu tu Ama 1 di hamu, 27 harana Ama 1 sandiri pe holong do 
rohaNia tu hamu. Holong do rohaNia mida hamu, dibaen holong 
rohamunu tu Au, Jana dihaporsayai hamu na sian Debata do Au ro. 28 
Tutu do ina ro sian Ama 1 do Au, jana madung Hudapotkon portibi on. 
Tapi saonnari, tadingkononKu ma mangulahi portibi on, mulak ma Au tu 
Damang." 29 Dung i didok angka siseanNia 1 ma tu Jesus, "Saonnari 
madung marsitangkas Ho Tuhan mandok hata; nada be marumpama Ho. 
30 Saonnari madung tangkas di hami, diboto Ho do sasudenaj, jana nada 
porlu be sapaan ni halak sanga na aha tu Ho. Jadi hara ni i, porsaya ma 
hami na sian Debata do haroroMu." 31 "Saonnari madung porsaya dehe 
hamu?" ninna Jesus tu halahi. 32 "Ligi hamu ma: Ro ma hatihana, jana 
tardok madung lalu 1, paserahon ma hamu. Marmulahan be ma hamu tu 
bagasmunu Jana tinggalkononmunu ma sada Au. Hape nada mamunjung 
Au, angke rap do Ama 1 dohot Au. 33 Hudok pe 1 sudena anso 
marhasonangan do hamu harana di bagasan Au do hamu. Marhancit ma 
hamu baenon ni portibi on. Tapi sobar ma hamu! Madung Hutaluhon 
portibi on!" 


17:1 Dung sidung didok Ia songon 1, manatap ma Jesus tu langit, ning Ia 
ma, "O ale Amang, saonnari madung dapot hatihana. Pasangap ma 
AnakMu anso dipasangap AnakMi muse Ho Amang. 2 Madung dilehen 
Damang tu Anak 1 kuaso mangarajai sude jolma manusia anso dilehen 
Anak 1 hangoluan na so mantak tu sudena halak na nipasahat ni Damang 
tuSia. 3 On ma hangoluan na so mantak; anso ditanda halak Ama 1, sasada 
Ia do Debata na tutu, jana mananda Jesus Kristus na nisuruhon ni Ama 1. 4 
Madung Hupasangap Ama 1 di ginjang tano on, jana madung Hupasidung 
karejo na nisuru ni Ama 1 karejohononKu. 5 Amang! Pasangap ma Au 
saonnari markite-hite hasangapan na Hujagit rap dohot Ho dompak so 
dijadihon dope portibi on. 6 Madung Hupatorang Ho Amang tu angka 
jolma na sian portibi on, 1 ma na dung nipasahatMu tu Au. Ho do Amang 
nampuna halahi, jana madung dipasahat Ho halahi tu Au. Madung 


diihutkon halahi hata na nilehenMi. 7 Jana saonnari madung diboto halahi, 
sudena na nilehenMi tu Au, laing Damang do nampuna 1. 8 Madung 
Hupalalu tu halahi barita na nilehen ni Damang 1 tu Au; jana madung 
dijagit halahi 1. Madung tangkas sajo di halahi, Damang do na marsuru 
Au. 9 Hara ni halahi do umbaen na martangiang Au. Nada Hutangiangkon 
anggo portibi on, hum tu angka jolma na nipasahat ni Damang i tu Au do 
na Hutangiangkon, harana Damang do nampuna halahi. 10 Sude na adong 
di Au laing Damang do nampuna 1, Jana sude sinadongan ni Damang laing 
Au do nampuna i. Markite-hite halahi do Au dipasangap. 11 Saonnari ro 
ma Au mandapotkon Damang. Nada be di portibi on Au; tapi anggo halahi 
laing di portibi on dope. Ale Amang na badia! Jagohon ma halahi dohot 
kuasoMi -- i ma kuaso na nilehen ni Damang i tu Au “JAGOHON MA 
HALAHI ... DAMANG TU AU: Dipiga-piga-piga naskah narobi didok: 
Marhite kuaso ni goar ni Damang, jago ma halahi na dung dilehen ni 
Damang tu Au.“ -- anso gabe sada halahi songon Damang na sada dohot 
Au. 12 Salolot rap Au dohot halahi di portibi on, madung Hujagohon 
halahi markite-hite kuaso ni Damang 1 -- i ma kuaso na nilehen ni Damang 
i tu Au. Madung Huondingi halahi na nipasahat ni Damang tu Au, Jana 
umpe sada sian halahi na mago, asing ni anak mago 1, anso laing tulus ma 
na tarsurat di Buku Na Badia 1. 13 Saonnari ro ma Au mandapotkon 
Damang. Jadi taran di portibi on Au, Hubaritahon angka na songon 1, anso 
tarkilala situtu hajojop ni rohangKu di bagasan roha ni halahi. 14 Madung 
Hupalalu tu halahi pangajaran ni Damang jana dihosom portibi on do 
halahi, angke nada portibi on nampuna halahi, laing sarupa ma i tu Au na 
so nampuna ni portibi on. 15 Nada Hupangido anso diparuar Damang 
halahi sian portibi on tapi on do na Hupangido, anso dijagohon Damang 
halahi maradopkon si Jahat i. 16 Nada portibi on nampuna Au, laing 
songon i dohot halahi, nada portibi on nampuna halahi. 17 Markite-hite 
hasintongan ni Damang, baen ma halahi gabe angka jolma hapunjungan ni 
Damang sandiri, hata na nidok ni Damang 1 do hasintongan 1. 18 Madung 
disuru Damang Au tu portibi on, laing songon i muse madung Husuru 
halahi tu portibi on. 19 Hupasahat do diringKu tu Damang laho humopkop 
halahi, anso halahi pe gabe nampuna ni Damang di bagasan hasintongan. 


20 Nada hum hara ni halahi sajo umbaen na martangiang Au. Laing 
Hutangiangkon muse do angka halak na giot porsaya tu Au hara ni 
hasaksian ni halahi on. 21 Hupangido tu Damang anso gabe sada halahi 
sude, songon Damang na sada dohot Au jana Au sada muse dohot 
Damang. Sai sada ma nian halahi dohot Hita anso porsaya portibi on na 
nisuru ni Damang do Au. 22 Madung Hupasangap halahi mardongan 
hasangapan na nilehen ni Damang 1 di Au, anso gabe sada halahi hara ni i, 
laing songon parsada ni Damang dohot Au, 23 sada Au dohot halahi jana 
sada Damang dohot Au; anso sada situtu halahi jana hara ni i botoon ni 
portibi on ma Damang do marsuru Au jana dihaholongi Damang do halahi 
songon panghaholongi ni Damang tu Au. 24 Madung dipasahat Damang 
halahi tu Au. Saonnari Hupangidohon ma tu Damang anso rap dohot Au 
halahi sanga di dia pe Au maringanan, anso duda halahi hasangapanKi, 1 
ma hasangapan ni Damang na nilehenMi tu Au, angke na holong do roha 
ni Damang tu Au mamungka sian dompak so dijadihon dope portibi on. 25 
Ale Amang na tigor roha! Nada ditanda portibi on Ho, tapi anggo Au 
Hutanda do Damang, jana halak on pe diboto halahi do, Damang do na 
marsuru Au. 26 Madung Hupabotohon Damang tu halahi; jana sai 
pupuonKu do mambaen songon 1, anso laing dihilala halahi muse holong ni 
roha ni Damang tu Au jana Au pe sada ma dohot halahi." 


18:1 Jadi dung sidung didok Jesus songon 1, kehe ma Ia rap dohot angka 
siseanNia i tu ipar ni Batang aek Kidron. Adong do disi sada kobun, jana 
masuk ma Jesus tu kobun 1 dohot angka siseanNia 1. 2 Diboto si Judas 
panjehe i do inganan 1, dibaen madung jotjot Jesus marlagut disi rap dohot 
angka siseanNia 1. 3 Dung 1 ro ma si Judas tu inganan 1, dioban ia ma 
saparangan tentara dohot angka panjago ni Bagas Ni Debata na nisuru ni 
angka sintua ni malim dohot halak Parise. Maroban sinjata do halahi, 
lampu dohot sulu. 4 Madung diboto Jesus hian sanga aha na giot masa 
tuSia. Dung i didapotkon Jesus ma angka jolma na ro i, ning Ia ma, "Ise 
dehe na nijalahanmunu?" 5 Dialusi halahi ma, "Jesus halak Nasaret 1." "Au 
do 1," ninna Jesus tu halahi. Laing disi do jongjong si Judas panjehe 1 rap 
dohot halahi. 6 Di na nidok ni Jesus tu halahi, "Au do 1," sumurut ma 


halahi sude gabe martinggangan tu tano 1. 7 Dung 1 disapai Jesus ma 
halahi sanoli nari, "Ise na nijalahanmunu?" ning Ia. "Jesus halak Nasaret 1," 
ning halahi mangalusi. 8 Didok Jesus ma, "Madung Hudok Au do i. Jadi 
muda Au do na nijalahanmunu, padiar hamu ma anggo songon 1 kehe na 
asing on." 9 (Di na nidokNia songon 1, tulus ma tarjadi na nidokNia 
hian:songon on, "Ale Amang, sian sude na nipasahat ni Damang 1 tu Au, 
umpe sahalak na gabe mago.") 10 Jadi ro ma si Simon Petrus na maniop 
podang hatiha 1, disintak ia ma podangnia 1 ditampul ia ma naposo ni 
Malim Godang 1, lopus ramping pinggol siamunna 1. Si Malkus do goar ni 
bayo 1. 11 Didok Jesus ma tu si Petrus, "Sarungkon ma podangmi, nada he 
angkon inumonKu do panginuman parkancitan na nilehen ni Damang i tu 
Au?" 12 Dung i ro ma angka parajurit i dohot komandanna 1 songon 1 
dohot angka Jahudi panjago 1, ditangkup halahi ma Jesus Jana ditambat. 

13 Jadi dioban halahi ma Ia parjolo tu si Hanas, i ma tulang ni si Kayafas. 
Si Kayafas, 1 ma Malim Godang di na sataon 1. 14 Jana ia do paingotkon 
halak Jahudi i, na dumenggan do mate sada halak manghopkop rayat 
sudena, ulang pado masarsar sude bangso 1. 15 Diihutkon si Simon Petrus 
rap dohot sada halak sisean na sada nari ma Jesus. Ditanda Malim Godang 
i do anggo sisean na sada nari 1; jadi diihutkon ia ma Jesus masuk tu 
alaman ni bagas ni Malim Godang 1, 16 tapi anggo si Petrus diruar do ia 
paintehon di pintu 1. Dung i haruar ma sisean na sada nari 1, 1 ma na nitanda 
ni Malim Godang i, mangkatai ma ia dohot naposo dadaboru na manjago 
di pintu 1, lalu dioban ia ma si Petrus masuk tu bagasan. 17 Didok naposo 
dadaboru sijago pintu 1 ma tu si Petrus, "Nada he dohot ho sahalak sian 
angka sisean ni Bayo 1?" "Nada," ning si Petrus. 18 Ngali do ari hatiha 1, 
jadi dipagara angka naposo 1 ma dohot angka panjago 1 api, marsisudu ma 
halahi humaliang api 1. Laing dohot do si Petrus disi marsisudu rap dohot 
halahi humaliang api 1. 19 Disapai Malim Godang 1 ma Jesus taringot tu 
angka siseanNia 1 dohot taringot tu pangajaranNia. 20 Ninna Jesus ma 
mangalusi, "Tangkas do Au mandok hata di jolo ni halak na bahat. Sai 
mangajari do Au di angka bagas paribadatan dohot di Bagas Ni Debata di 
inganan ni halak Jahudi na somal marlagut. Nada unjung Hudokkon sanga 
aha di na buni. 21 Biasi disapai tuan 1 Au? Tu halak na dung umbege Au 


mangajari ma sapai hamu. Sapai ma halahi sanga aha na Hudok tu halahi 
-- diboto halahi doi." 22 Dung didokkon Jesus songon 1, ro ma sada halak 
panjago 1 manampeleng Ia didok ma tuSia, "Na puluk ma Ho mangkatai 
songon 1 tu Malim Godang 1!" 23 Dialusi Jesus ma, "Muda adong 
Hudokkon na sala, paboa ma jolo antong dison sanga aha hasalaanKi! Tapi 
muda tutu do na Hudokkon 1, biasi manampelengi ho tu Au?" 24 Dung 1 
disuru si Hanas ma dioban Jesus tu Malim Godang Kayafas laing 
tartambat. 25 Anggo si Petrus laing disi dope ia jongjong marsisudu. 
Didokkon halak ma tusia, "Nada he laing dohot ho sahalak sian angka 
sisean ni bayo 1?" Tapi diporso si Petrus ma. Didok ia, "Nada le!" 26 
Sahalak sian angka naposo ni Malim Godang 1, i ma sisolkot ni bayo na 
hona tampul ni si Petrus pinggolna 1, mandok tu si Petrus, "Nada he ho na 
huida 1 di kobun 1 rap dohot Ia?" 27 Dung i didok si Petrus ma mangulahi, 
"Nada," -- jana manigor martahuak ma manuk disi. 28 Dung 1 dioban 
halahi ma Jesus sian bagas ni si Kayafas tu inganan ni gubernur. Manyogot 
dope hatiha 1. Anggo halak Jahudi 1 sandiri nada pola masuk tu bagasan 
inganan 1, anso ulang gabe ramun halahi mangihutkon ugamo, hara ni na 
giot dohot halahi mangankon sipanganon Paskah. 29 Jadi si Latus do 
haruar mandapotkon halahi laho manyapai, "Aha do pangaduanmunu 
taringot tu bayo on?" ning ia. 30 Dialusi halahi ma, "Nada pola hami oban 
Ia tu Gubernur 1 anggo hara ni na so marsala." 31 Didok si Latus ma tu 
halahi, "Hamu ma mamaresoSa dohot mamutuskon uhuman mangihutkon 
tona ni ugamomunu sandiri!" Tapi dialusi halak Jahudi i ma, "Nada tola 
bunuonnami sanga ise." 32 (Tarjadi pe songon on anso tulus do hata na 
nidok ni Jesustaringot tu pangalaho ni parmateNia.) 33 Masuk ma si Latus 
mangulahi tu bagasan mamiohon Jesus. Dung 1 disapai ia ma Jesus ning ia 
ma, "Adong he Raja Ni halak Jahudi Ho?" 34 Dialusi Jesus ma, "Sapa- 
sapamu sandiri dehe i sanga adong halak na asing paboahon tu ho taringot 
tu Au?" 35 Dialusi si Latus ma, "Halak Jahudi dehe au lakna? BangsoMi 
sandiri dohot angka sintua ni malim i do na pasahatkon Ho tu au. Aha do 
lakna na nibaenMu?" 36 Ninna Jesus ma mangalusi, "Anggo HarajaanKu 
nada harajaan portibi on. Sugari na sian portibi on HarajaanKi, aloon ni 
angka halakKu ma anso ulang jabat nipasahat Au tu halak Jahudi. Tapi 


nada sian portibi on anggo HarajaanKu!" 37 Dung 1 marsapa ma si Latus 
tuSia, "Antong anggo songon 1, tutu do Ho raja?" Dialusi Jesus ma, "Tutu 
do Au raja, songon na nidokmi. Sorang pe Au jana ro tu portibi on hum na 
sada on sajo do maksudna, 1 ma laho manyaksihon hasintongan. Jana 
sanga ise na marasal sian hasintongan 1 dijagit ia do Au." 38 Disapai si 
Latus ma la, "Aha dehe arti ni hasintongan?" Dung 1 marlojong ma si 
Latus kehe tu ruar mandapotkon halak Jahudi 1, didok ia ma tu halahi, 
"Sada pe nada adong dapot au hasalaanNia. 39 Tapi mangihutkon na 
somal, sai hupalua do sada halak na tarhurung ganop Pesta Paskah. Ra do 
hamu muda hupalua di hamu Raja Ni halak Jahudi on?" 40 Dialusi halahi 
ma marsurak-surak, "Nada! Indangkon sai palua 1! Si Barabbas ma palua!" 
Panyamun do si Barabbas on. 


19:1 Dung 1 ditogu si Latus ma Jesus, jana diloncingi ma la. 2 Dibaen 
angka tentara na disi 1 ma sada tuku sian angka ranting na marduri-duri. 
Dipamasuk halahi ma tuku 1 tu ginjang ni ulu ni Jesus. Dung 1 dipamasuk 
halahi ma baju juba na ungu tuSia, 3 lalu marroan ma halahi tu joloNia 
ninna halahi ma, "Horas ma di Raja 1, Raja Ni halak Jahudi!" Dung 1 
ditampeleng halahi ma Ia. 4 Dung 1 haruar ma si Latus sanoli nari, didok ia 
ma tu halak na bahat 1, "Ligi hamu ma! Madung huoban Ia saomnari tu ruar 
anso diboto hamu na so adong dapot au hasalaanNia bagi aha pe." 5 Dung 
1 haruar ma Jesus mamake tuku duri dohot baju juba na ungu 1. Didok si 
Latus ma tu halahi, "Ligi hamu ma halak on!" 6 Dung duda angka kapala 
ni malim dohot angka panjago 1 Jesus, marsurak ma halahi, "Parsilangkon 
1! Parsilangkon 1!" ning halahi. Ninna si Latus ma mandok halahi, "Hamu 
ma mambuat dohot mamparsilangkonsa. Anggo au nada adong dapot au 
bagi na aha salaNia." 7 Dialusi halak Jahudi i ma, "Mangihutkon tona na 
adong di hami simatehononkon do 1, angke dioku Ia diriNia Anak Ni 
Debata." 8 Jadi dung dibege si Latus songon 1 pandok ni halahi, mur 
mabiar ma ia. 9 Masuk ma ia mangulahi tu bagasan inganan 1, disapai ia 
ma tu Jesus, "Sian dia dehe asalMu?" Tapi nada dialusi Jesus bagi aha. 10 
Jadi didok si Latus ma manyapai Ia, "Na so ra do Ho mangalusi au? Na so 
diboto Ho do lakna na markuaso do au paluahon Ho sanga 


mamparsilangkon Ho?" 11 Dialusi Jesus ma, "Anggo na so dilehen Debata 
do kuaso di ho, nada adong kuasomu tu Au. Hara ni i gumodang do dosa 
ni na pasahatkon Au tu ho ulang pado ho." 12 Dung dibege si Latus na 
songon 1 mur diakalkon ia ma palua Jesus. Tapi marsurak-surak ma halak 
Jahudi i, "Muda dipalua tuan i do 1, na so dongan ni Kesar do tuan i! Sanga 
ise na mandok diriNa raja, alo m Kesar do 1!" 13 Disi dibege si Latus 
angka pandohan 1, dioban ia ma Jesus tu ruar jana juguk ma ia di juguhan 
paruhuman di inganan na margoar Litostrotos (astuanna: pantar batu, di 
hata Ibrani digoari do 1 Gabbata). 14 Hira-hira pukul dua bolas ma hatiha 
1, Jana andospotangna 1 mamungka ma etongon Ari Sabat. Didok si Latus 
ma tu halak Jahudi i, "Na ma, indon rajamunu on!" 15 Marsurak-surak ma 
halahi, ninna halahi, "Bunu ma 1! Bunu ma! Parsilangkon 1!" Dung 1 ninna 
si Latus ma mandok tu halahi, "Parsilangkononku ma he Rajamunu?" 
Dialusi angka kapala ni malim 1 ma, "Hum sasada Kesar 1 do rajanami!" 
16 Dung 1 dipasahat si Latus ma Jesus tu halahi anso dipakuhon tu hayu 
parsilang 1. Dijagit halahi ma Jesus jana dioban halahi. 17 Kehe ma Jesus, 
diporsan Ia sandiri ma hayu parsilang Nia tu inganan na margoar 
"Partangkurahan". (Di saro Ibrani didok Golgota.) 18 Dipakuhon ma la 
disi tu hayu parsilang 1. Diparsilangkon muse do dua halak nari na asing 
rap dohot Ia, sahalak di siambirang, sahalak nari di siamunNia, di 
tonga-tonga ma Jesus. 19 Di hayu parsilang ni Jesus, disuru si Latus ma 
dibaen surat songon on, "Jesus na sian Nasaret Raja Ni halak Jahudi." 20 
Bahat ma halak na manyise suratna i, harana nada pola sadia dao inganan 1 
sian kota. Disuratkon di hata Ibrani, hata Latin dohot hata Junani do 
dibaen suratna 1. 21 Didok angka sintua ni malim ni halak Jahudi 1 ma tu si 
Latus, "Ulang ma suratkon 'Raja Ni halak Jahudi,' songon on ma suratkon 
disi, 'Didok Bayo on, Au do Raja Ni halak Jahudi.' " 22 Tapi ninna si 
Latus ma mangalusi, "Nada uba-ubaon be sanga aha na dung husuratkon 
1!" 23 Dung diparsilangkon angka tentara 1 Jesus, dibuat halahi ma 
pakeanNa 1. Dibagi opat halahi ma 1, sabagian be ma sada halak. Dibuat 
halahi muse ma baju jubaNia 1. Nada adong panjaitan ni baju jubaNia i -- 
na ditonun do 1 sian ginjang lalu tu toru. 24 Dung 1 didok angka tentara 1 
ma sama halahi, "Ulang pola tabagi anggo on. Taundi ma manontuhon 


sanga ise na mandapot on." Anso laing tulus ma tarjadi na tarsurat di Buku 
Na Badia 1 na mandok songon on, "Dibagi-bagi halahi ma pakeanKu. Jana 
diundi halahi ma laho manontuhon bajungKu." I ma na dung mipatulus ni 
angka tentara 1. 25 Jongjong ma di lambung ni parsilang ni Jesus 1, 
inangNia, bujingNia, si Maria dadaboru ni si Klopas dohot si Maria 
Magdalena. 26 Diligi Ia ma tu inangNia dohot sisean na nihaholongan ni 
Jesus na jongjong disi. Dung 1 didok Jesus ma tu inangNia 1, "Ligi ma 
inang, anakmu do indon." 27 Dung 1 didok Jesus ma tu siseanNia 1, "Ligi 
ma, inangmu do indon!" Mamungka sian 1 dioban sisean 1 ma inang ni 
Jesus tinggal di bagasnia sandiri. 28 Dung 1 diboto Jesus ma na dung 
sidung sasudena, jadi songon na tarsurat di Buku Na Badia i angkon laing 
tulus do i, gabe didok la ma, "Manguas Au." 29 Adong disi sada mangkuk 
na bubung marisi anggur na mancom. Dironjomkon halahi ma lumut tu 
bagasan anggur 1 dibaen halahi ma tu ujung ni bulu. Dung 1 didaiskon 
halahi ma lumut 1 tu pamangan ni Jesus. 30 Diincop Jesus ma anggur 1, 
dung 1 ning Ia ma, "Madung marujung!" Jadi dipaunduk Ia ma uluNia, tos 
ma hosaNia. 31 Ari Jumahat do hatiha 1, i ma ari parhobasan tu Ari Pesta 
Paskah 1. Nada tola di halak Jahudi laing gantung bangke ni halak na 
niparsilangkon di hayu parsilang di Ari Sabat. Tarlobi Ari Sabat na 
gumodang do Ari Sabat on. Jadi hara ni i dipangido halak Jahudi i ma tu si 
Latus anso niponggolan holi-holi ni pat ni angka na diparsilangkon 1 anso 
nipaijur bangke ni halahi sian hayu parsilang 1. 32 Jadi kehe ma angka 
tentara 1 mamonggoli pat ni na parjolo 1, dung 1 pat ni na sada nari na 
niparsilangkon rap dohot Jesus. 33 Tapi dung lalu halahi tu lambung ni 
Jesus, duda halahi ma, hape ma mate Jesus. Jadi nada pola diponggol 
halahi be patNa 1. 34 Tapi ro ma sada tentara 1, disusukkon ia ma hujur tu 
rusuk ni Jesus, manigor haruar ma mudar na marcampur aek sian rusukNa 
1. 35 Na marnida 1 sandiri do mamaritahon na masa on, anso laing porsaya 
#LAING PORSAYA: Dipiga-piga-piga naskah narobi didok: Tongtong 
porsaya.“ hamu. Jana tutu do songon on na nidoknia i; tangkas do diboto 
ia songon 1. 36 Umbaen na songon i pe 1, anso laing tulus do tarjadi na 
tarsurat di Buku Na Badia 1, i ma, "Umpe sada sian holi-holiNa ina 
niponggol." 37 Di Buku Na Badia i pe laing tarsurat do songon on, 


"Tatapon ni halak ma Ia, na nihujur ni halahi 1." 38 Dung i ro ma si Josep 
halak Arimatea mangido isin tu si Latus laho mambuat bangke ni Jesus. 
(Na dung gabe sisean ni Jesus do si Josep on di na buni, harana laing 
mabiar dope 1a mida angka parkuaso ni halak Jahudi 1.) Dilehen si Latus 
ma tusia isin, jadi kehe ma 1a mambuat bangke 1. 39 Dohot do si 
Nikodemus, 1 ma na ro borngin-borngin nabaruon mandapotkon Jesus, rap 
dohot si Josep. Dioban si Nikodemus ma angka ramu-ramuan mur dohot 
aloe marborat-borat tolu pulu kilo. 40 Dibuat halahi na dua ma bangke ni 
Jesus, dibaen halahi ma kopenna dohot angka ramu-ramuan 1 songon na 
nihasomalkon ni halak Jahudi laho mananom na mate. 41 Adong do di 
lambung inganan ni hayu panyilangan ni Jesus i sada kobun. Adong do 
sada kuburan na imbaru na so jungada dope marpake gabe pananoman ni 
halak. 42 Gabe tusi ma dipamasuk halahi bangke ni Jesus hara ni na giot 
dapot ma Ari Sabat, boti hara ni donokna. 


20:1 Andostorang ni Ari Mingguna 1 kehe ma si Maria Magdalena tu 
kuburan 1. Duda ia ma madung digulang batu panutup ni tanoman 1 sian 
baba ni kuburan 1. 2 Dung 1 marlojong ma ia manjalahi si Simon Petrus 
dohot sisean na asing haholongan ni Jesus 1, didok 1a ma tu halahi, 
"Madung dibuat halak bangke ni Jesus; nada hami boto sanga di dia 
dipayakkon bangkeNa 1!" 3 Torus ma kehe si Petrus dohot sisean na sada 
nari tu kuburan. 4 Rap marlojong ma halahi na dua, tapi humipas do 
marlojong sisean na sada nari 1 sian si Petrus; gabe parjolo ma ia lalu tu 
kuburan 1. 5 Dung diligi ia tu bagasan kuburan 1, diida ia ma angka 
kopemna 1 disi tapi nada pola masuk ia tu bagasan. 6 Didapoti si Petrus ma 
sisean 1 sian pudi, Jana torus masuk ma ia tu bagasan kuburan i. Duda ia 
ma payak disi angka kopen 1, 7 tapi anggo abit na nililitkon 1 tu ulu ni Jesus 
nada pungu disi. Asing do 1 marlompit. 8 Jadi ro ma sisean na sada nari, na 
parjolo lalu 1, masuk ma ia muse. Laing diida 1a do 1 sudena jana 
dihaporsayai ia. 9 (Lopus tu hatiha 1 laing na so diastui halahi dope 
natarsurat di Buku Na Badia 1, na angkon mulak mangolu la mangulahi 
sian hamatean.) 10 Dung 1 mulak ma sisean ni Jesus 1. 11 Laing tangis- 
tangis ma si Maria di jolo ni kuburan 1. Di na tangis 1a ditailihon ia ma tu 


bagasan kuburan 1, 12 jadi duda ia ma disi dua halak surusuruan marbaju 
na bontar. Di lambung hapayahan ni bangke ni Jesus 1 ma surusuruan na 
dua i juguk. Sahalak juguk sabola uluNa 1, sahalak nari juguk sabola patNa 
1. 13 Disapai surusuruan 1 ma tu si Maria, "Biasi tangis ho inang?" ninna 
halahi. Dialusi si Maria ma, "Madung dibuat halak Tuhanku hape nada 
huboto sanga na tu dia dibaen halahi." 14 Dung didok si Maria songon 1, 
manaili ma ia adop pudi, diida ia ma Jesus jongjong disi. Tapi nada diboto 
ia, hape Jesus do 1. 15 Disapai Jesus ma tusia, "Biasi tangis ho inang? Ise 
na mjalahanmu?" Ning roha ni si Maria, panjago ni kobun 1 do i. Jadi didok 
si Maria ma, "Muda hamu do amang paimbarkon sian on, paboa ma jolo tu 
au sanga di dia dibaen ho Ia. Au pe mambuatsa annon." 16 Ninna Jesus ma 
tu si Maria, "Maria!" Dung 1 manaili ma si Maria tu Jesus Jana didok ia ma 
di hata Ibrani, "Rabbuni!" (astuanna "Guru"). 17 Didok Jesus ma tu si 
Maria, "Ulang jama Au jolo, harana nada podo manaek Au tu Damang. 
Kehe ma ho mandapotkon angka kahanggingKu jana paboa ma tu halahi, 
'Manaek ma Au tu Damang, 1 ma Amangmunu muse, tu DebatangKu, 1 ma 
Debatamunu muse.' " 18 Dung i kehe ma si Maria paboahonsa tu angka 
sisean ni Jesus, bahaso na dung diida ia Tuhan i jana Tuhan i do mandok 
tusia sudena 1. 19 Laing di Ari Minggu 1 dung borngin marlagut ma anak 
sisean ni Jesus di sada bagas. Digoruk halahi ma sude pintu ni bagas 1, 
hara ni na mabiar halahi tu angka parkuaso ni halak Jahudi. Jadi tompu ma 
ro Jesus jongjong di tonga-tonga ni halahi, ning Ia ma, "Hasonangan ma di 
hamu!" 20 Dung didokkon Ia songon 1 dipatuduhon la ma tangan dohot 
rusukNia tu halahi. Jadi moga sajo ma halahi dung duda halahi Tuhan i. 

21 Dung i didok Jesus ma tu halahi sanoli nari, "Hasonangan ma di hamu! 
Songon parsuru ni Damang di Au, laing songon i ma hamu Husuru." 22 
Dung didok Ia songon 1 mangombus ma Ia tu halahi jana ning Ia ma, "Jagit 
hamu ma Tondi Parbadia. 23 Muda disesa hamu dosa ni sanga ise, laing 
tarsesa ma dosana 1, muda nada disesa hamu dosa ni halak, laing na so 
tarsesa ma dosana 1." 24 Si Tomas (na nigoaran muse si Linduat) 1 ma 
sahalak sian sisean ni Jesus na dua bolas halak 1. Jadi hatiha na ro 1 Jesus, 
nada dohot si Tomas rap dohot sisean ni Jesus na asing 1. 25 Jadi dipaboa 
angka sisean ni Jesus na asing 1 ma tu si Tomas, ninna halahi ma, "Madung 


hami ida Tuhan 1!" Tapi dialusi si Tomas ma, "Anggo so jolo huida 
pamakuan na di tanganNa 1 jana hudaiskon jari-jaringkon tu pamakuan 1, 
Jana anggo so jolo hubaen tangankon tu rusukNa 1, nada porsaya dope au." 
26 Dung salapan ari, marlagut ma mangulahi angka sisean ni Jesus di 
bagas 1, dohot ma si Tomas disi. Margoruk do sude pintu ni bagas 1. Tapi 
ro ma Jesus jongjong di tonga-tonga ni halahi, ning la ma, "Hasonangan 
ma di hamu!" 27 Dung 1 didok Jesus ma tu si Tomas, "Baen tuson 
jari-jarimi, ligi ma tanganKon. Surduhon ma tanganmi tu rusukKon. Ulang 
be ganggu rohamu. Porsaya ma ho!" 28 Dung 1 ninna si Tomas ma tu 
Jesus, "O Tuhanku! Debatangku!" 29 Jadi didok Jesus ma tusia, "Hara ni 
na dung niidami dehe Au umbaen na porsaya ho? Martua ma sanga ise na 
porsaya tu Au haru so diidasa pe Au!" 30 Laing bahat dope angka 
hahomangan na nibaen ni Jesus di jolo ni angka siseanNia 1, tapi nada pola 
disuratkon anggo angka hahomangan 1 di bagasan buku on. 31 Umbaen na 
nisurat pe sudena na tarsurat di bagasan buku on, anso porsaya do hamu 
bahaso Jesus do Kristus 1, 1 ma Anak Ni Debata, jana anso dapotan 
hangoluan hamu markite-hite haporsayaan di goarNia. 


21:1 Dung 1 dipatidahon Jesus ma diriNia sanoli nari tu angka siseanNia 1 
di Dano Tiberias. Songon on ma baritana di na nipatidahonNia diriNia: 2 
Lagut ma hatiha 1 si Simon Petrus dohot si Tomas na nigoaran muse si 
Linduat, dohot si Natanael halak Kana na di Galilea, songon 1 muse angka 
anak ni si Zebedeus rap dohot dua halak nari sisean ni Jesus na asing. 3 
Jadi didok si Simon Petrus ma tu halahi, "Kehe ma jolo au manjala!" 
"Dohot ma hami," ninna donganna na asing i tusia. Jadi kehe ma halahi 
manigor marparau. Hape umpe sangkibung ihan dapot halahi na saborngin 
1. 4 Jadi dung bincar mataniari, ro ma Jesus, jongjong ma Ia di topi ni dano 
1, tapi nada diboto halahi dope, bahaso Jesus do 1. 5 Didok Jesus ma tu 
halahi, "Adong dehe ihan di hamu, dakdanak?" ning Ia. "Inda," ninna 
halahi. 6 Didok Jesus ma tu halahi, "Sampakkon hamu ma jala 1 tu siamun 
ni parau 1, dapotan ihan ma hamu annon." Dung 1 disampakkon halahi ma 
jala ni halahi tu dano 1, hape nada tarsarat halahi be mangulahi hara ni 
bahat ni ihan di bagasan. 7 Didok sisean haholongan ni Jesus 1 ma tu si 


Petrus, "Tuhan 1 do 1!" ning ia. Jadi dung dibege si Petrus didok bayo 1, 
"Tuhan 1 do 1," manigor dipake 1a ma abitnia mangulahi (harana madung 
sanga buka baju ia) mangambur ma ia tu aek i. 8 Anggo na asing 1 
marparau ma halahi mandapoti tu darat, hara ni na manyarat jala na marisi 
ihan na gok 1. Nada pola sadia dao halahi sian darat, tar hira-hira saratus 
meter do. 2 Dung mijur halahi sian parau 1, diida halahi ma adong disi 
banggar na gara dohot ihan na nipanggang di ginjangna 1, adong muse do 
roti disi. 10 Didok Jesus ma tu halahi, "Oban hamu tuson deba than na 
baru dapotmunu 1." 11 Kehe ma si Simon Petrus tu parau 1, manyarat 
jalannia tu darat. Gok jala 1 dohot ihan na godang-godang, saratus lima 
pulu tolu sudena. Haru pe songon 1 bahat ni ihan 1, nada pola jabat masibak 
jala 1. 12 Dung 1 didok Jesus ma tu halahi, "Mangan ma hita jolo!" Tapi 
nada adong sian angka siseanNia 1 na puluk manyapai, mandok, "Ise do 
hamu Amang?" Harana sude do halahi mamboto, Tuhan 1 do 1. 13 Dung 1 
dipadonok Jesus ma tu halahi, dibuat la ma roti 1, lalu dilehen la ma tu 
halahi. Laing songon i ma dibaen Ia ihan i. 14 On ma patolu-nolihon 
dipatidahon Jesus diriNia tu angka siseanNia 1 dung mulak mangolu Ia sian 
na mate. 15 Dung mangan halahi, didok Jesus ma tu si Simon Petrus, "O 
Simon, anak ni si Jona, humolong dehe rohamu mida Au, ulang halahon?" 
ning la. Dialusi si Petrus ma, "Olo Tuhan. Diboto Ho do Tuhan holong ni 
rohangku tu Ho." Didok Jesus ma tusia, "Antong parmahani ma angka 
biri-biringKu." 16 Didok Jesus ma tusia padua-nolihon, "O Simon anak ni 
si Jona! Holong do rohamu mida Au?" ning Ia. Dialusi si Petrus ma, "Olo 
Tuhan. Diboto Ho do holong ni rohangku tu Ho." Didok Jesus ma tusia, 
"Antong parmahani ma biri-biringKu!" 17 Patolu-nolihon laing disapai 
Jesus dope tusia, "O Simon anak ni si Jona. Holong do rohamu mida Au?" 
ning la. Gabe marsak ma si Petrus hara ni na nisapaan ni Jesus 1 1a jabat 
tolu noli di na nidok ni Jesus, "Holong dehe rohamu mida Au?" Tapi laing 
dialusi si Petrus ma, "O Tuhan diboto Ho do Tuhan sasudena. Diboto Ho 
do Tuhan na holong rohangku mida Ho!" Dung 1 didok Jesus ma tusia, 
"Antong parmahani ma angka biri-biringKi. 18 Tutu do na Hudok on tu ho: 
Anggo dompak poso ho, dihobasi ho do dirimu jana mardalani ma ho 
sanga tu dia pe giotmu. Tapi muda dung matobang ho saulahon, 


surduhononmu ma tanganmu, Jana halak na asing noma manghobasi ho 
Jana maroban ho tu inganan na so giot ni rohamu." 19 (Jadi na paboahon 
sanga na tarbia do parmate ni si Petrussaulahon laho pasangap Debata, 1 
do na nidok ni Jesus disi.) Dung i didok Jesus ma tu si Petrus, "Ihutkon ma 
Au!" ning Ia. 20 Di na manaili si Petrus, duda ia ma sisean haholongan ni 
Jesus 1 di pudinia. (I ma na juguk di lambung ni Jesus hatiha na mangan 
borngin-borngin 1, na manyapai tu Jesus, "O Tuhan, ise dehe na giot 
manghianat 1 tu Ho?") 21 Dung duda si Petrus ia, didok ia ma tu Jesus, 
"Bia ma halak on saulahon Tuhan?" ning ia. 22 Ninna Jesus ma mangalusi, 
"Muda jop rohangKu laing mangolu 1a lopus ro Au mangulahi, ahana ma 1 
di ho. Salaku ihutkon ma Au!" ninna Jesus. 23 Jadi sar ma hobar di 
tonga-tonga ni angka sisean ni Jesus paboa na so mate sisean na sada i. 
Hape nian nada adong didok Jesus, na so mate 1a; anggo na nidok ni Jesus 
songon on do, "Muda jop rohangKu laing mangolu ia lopus ro Au, aha na 
ma 1 di ho!" ning Ia do. 24 Jadi sisean on ma na mangalehen hasaksian 
taringot tu angka na masa on. Laing ia muse do na manyuratkon on. Jana 
taboto do bahaso na tutu na nidoknia 1. 25 Bahat dope nian angka 
pambaenan ni Jesus. Sugari nisuratkon 1 sudena pasada-sada, ning 
rohangku na satano on pe nada tuk inganan ni angka buku sisuraton. 


